Apple Bakal Mengeluarkan AirPods ‘Noise Cancelling’ Tahun Hadapan

Mula dilancarkan pada akhir taun 2016, Apple AirPods pada mulanya seringkali menjadi bahan jenaka dan troll berikutan rekabentuknya. Dalam pada itu, aksesori daripada Apple ini semakin mendapat tempat dihati pengguna setelah ramai selebriti menyukainya.

Melihat kepada jualan Apple AirPods yang konsisten, dilaporkan Apple berkemungkinan besar bakal melancarkan model terbaru AirPods menjelang tahun hadapan.

Antara teknologi terbaru yang bakal diperkenalkan adalah noise cancelling dimana Apple AirPods berpeluang memadamkan suara luar bagi mendapatkan bunyi muzik yang lebih baik. Selain itu fungsi kalis air antara yang bakal pengguna dapat menerusi model terbaru ini.

Apple AirPods generasi terbaru dijangka bakal ditawarkan Apple pada tahun 2019. Buat anda yang mahu mendapatkan AirPods dengan segera, Apple Malaysia telah menurunkan harga model ini kepada RM800. Adakah ianya berbaloi untuk dimiliki?

Baca lagi: Ini Kos Yang Perlu Ditanggung Jika Apple AirPods Anda Tercicir


Apple Bakal Mengeluarkan iPhone ‘Boleh Lipat’ Menjelang 2020

Sekiranya anda mengikuti perkembangan Apple iPhone pastinya anda cukup kenal dengan trend model ini dimana Apple bakal membuat kemaskini iPhone selepas beberapa tahun mengekalkan rekabentuk yang hampir sama.

Terbaru, setahun selepas Samsung mengumumkan bakal mengeluarkan smartphone dengan skrin boleh lipat, Apple nampaknya berminat untuk mengikuti trend yang hampir sama dengan smartphone boleh lipat.

Dikatakan idea smartphone boleh lipat ini merupakan idea masa hadapan bersesuaian dengan kehendak pengguna. Berdasarkan jangkaan, kemungkinan idea ini bakal dibuat Apple menjelang tahun 2020 memandangkan syarikat ini baru sahaja melancarkan iPhone X yang dikatakan bakal menjadi model contoh kepada model-model keluaran selepas ini.

Selain itu, menjelang acara Apple yang bakal berlangsung 27 Mac ini, Apple juga dilaporkan bakal mengumumkan model Apple iPad terbaru dengan harga mampu milik. Sama-sama kita nantikan berapakah harga yang bakal diumumkan Apple pada model terbaru ini.

Pada pendapat anda, adakah telefon boleh lipat yang pernah dipopularkan dahulu bakal menjadi fenomena kembali atau smartphone dengan rekaan sedia ada sudah cukup baik untuk digunakan?


Apple Bakal Menghalang Pengguna iPhone Mengambil Gambar Atau Video Ketika Konsert

Apple baru-baru ini mengesahkan bahawa pihak mereka bakal menghalang penggunanya untuk mengambil sebarang gambar atau video ketika konsert. Dikatakan idea daripada Appple ini sudah lama di dalam rancangan mereka sejak dari tahun 2011 lagi.

Mungkin sekarang merupakan masa yang sesuai dengan penggunaan sensor daripada kamera iPhone. Apple juga kemungkinan bakal menghalang pengguna iphone daripada mengambil sebarang imej atau video ketika yang di ambil konsert.

Berikut merupakan ilustrasi bagaimana teknologi yang akan Apple implemenkan.

Melalui implementasi ini, iPhone pengguna akan mendapat signal ‘warning’ atau terdapat ‘watermark’ yang menunjukkan Apple menghalang penggunanya untuk merakam ketika konsert.

Apple juga mengesahkan signal infrared bakal digunakan bagi mengesan keadaan sekeliling. Walaubagaimanapun, teknologi ini masih di peringkat awal dan tidak akan dikeluarkan pada masa terdekat ini. Harap teknologi ini tidak hadir dengan bug yang bakal mengganggu pengguna.


Apple Bakal Menjual Semula iPhone X Berikutan Penjualan Model XS Yang Rendah

Sekiranya sebelum ini model terbaru Apple iPhone seringkali menjadi rebutan dan kebanggaan buat para pembelinya, nampaknya trend ini semakin menurun sejak akhir-akhir ini.

Terbaru, Apple yang sebelum ini pada acara pelancaran Apple iPhone XS yang menyatakan iPhone X bakal ditamatkan penjualan telah memilih untuk menawarkan semula model ini buat para pengguna.

Berdasarkan laporan yang dikeluarkan, difahamkan penjualan Apple iPhone X dibuat bagi menampung semula penjualan iPhone XS dan XS Max yang rendah. Selain itu, memandangkan Apple masih lagi mempunyai kerjasama bersama pencabar terdekat iaitu Samsung maka pengeluaran paparan OLED bakal diteruskan.

Lain ceritanya dengan model iPhone XR yang mula diperkenalkan sebagai iPhone ‘mampu milik’. Sejak model ini dijual, para pengguna nampaknya lebih tertarik untuk mendapatkan iPhone 8 yang melihat kepada peningkatan jualan. Harga penjualannya yang lebih rendah serta masih mengekalkan trademark home button antara yang membuatkan para pengguna tertarik.

Melihat kepada penurunan penjualan model terbaru iPhone berdasarkan faktor harga pastinya memberi tamparan hebat buat syarikat ini. Mungkin sudah tiba masanya Apple mengurangkan harga penjualan produk mereka bagi meningkatkan jumlah jualan.


Apple Bakal Menyertakan Teknologi Mengesan Pencuri Yang Lebih Cool Pada iPhone Akan Datang

Apa lagi yang anda boleh jangkakan untuk iPhone pada masa akan datang? Ruang storan yang lebih luas, bilangan port yang kurang, penggunaan material kaca pada keseluruhan permukaan dan mungkin pengimbas mata untuk menjadikan iPhone kelihatan lebih futuristik.

Tidak terikat dengan perkara yang sekadar fancy, Apple ternyata mempunyai sebuah plan untuk menjaga privasi dan sekuriti pengguna. Berdasarkan ura-ura terbaru, Apple mungkin akan menyertakan fungsi terbaru dimana bakal menyimpan data pengimbas cap jari pencuri dan secara tidak langsung akan mengambil gambar pencuri secara automatic.

Kami jangkakan melalui penggunaan teknologi terbaru daripada Apple ini, masalah kecurian iPhone dapat dikurangkan. Setidaknya, kadar kecurian tidak setinggi bilangan iPhone sebelum ini. Teknologi terbaru ini mungkin tidak akan hadir pada iPhone 2016 yang akan dilancarkan pada bulan hadapan sebaliknya bakal diimplementasikan seawal tahun depan. Adakah anda sanggup tunggu tahun hadapan demi fungsi terbaru ini?

Baca lagi: Apple Memberi Kata Putus Mengenai Tarikh Pengumuman iPhone 7


Perhatian Kepada Pemain Clash of Clans, Tolong Jangan Contohi 12 Aksi Gila Ini

Clash of Clans merupakan antara aplikasi permainan paling popular yang mempunyai jutaan pemain tegar daripada seluruh dunia termasuk juga di Malaysia. Penangan fenomena Clash of Clans (COC) ini sangat luar biasa. Anda sendiri pasti pernah berhadapan dengan situasi rakan yang terlalu fokus terhadap COC seolah-olah anda tiada di situ.

Tetapi situasi di bawah ini lebih dahsyat daripada apa yang anda rasakan. Di sini kami kongsikan 12 gambar aksi paling gila dilakukan oleh pemain Clash of Clans. Kami berharap sangat anda tidak meniru aksi-aksi mereka ini.

1. Main Clash of Clans ketika sedang makan malam

Mungkin kedengaran seperti normal, tetapi yang kami maksudkan ialah ketika makan malam penting contohnya seperti bersama pasangan anda dan juga makan malam bersama orang-orang besar. Anda pasti tidak mahu merosakkan mood yang ada.

2. Hilang fokus semasa memandu kerana bermain Clash of Clans

Jangan sesekali mahu mencuba kerja gila ini kerana semasa memandu kita perlu fokus sepenuhnya terhadap pemanduan. Jika tidak, banyak perkara buruk yang boleh berlaku jadi.

3. Layan Clash of Clans semasa melakukan pembedahan

Oh kami tidak dapat bayangkan apa yang berlaku kepada pesakit yang sedang menjalani pembedahan tersebut apabila salah seorang krew pembedahan terlalu asyik bermain COC.

4. Melakukan eskperimen dan bermain Clash of Clans serentak!

Sesuatu penyelidikan perlukan perhatian penuh terutamanya jika ianya melibatkan sesuatu yang besar seperti pencarian penawar kepada penyakit HIV/AIDS. Seandainya ini yang berlaku, maka semua penyelidikan akan berakhir sia-sia.

5. Bermain Clash of Clans semasa trafik sesak

Mungkin niat anda cuma mahu menghilangkan bosan menunggu aliran trafik kembali pulih, tetapi bermain COC pada waktu ini boleh mengundang kecelakaan kepada anda sendiri dan pengguna jalanraya yang lain.

6. Menunggu giliran melakukan tugas dengan kemaskini Clash of Clans

Ketika bekerja seeloknya anda fokus pada kerja yang dilakukan lebih-lebih lagi jika tugas anda melibatnya nyawa manusia. Jangan kerana takut kampung anda diserang, orang lain kehilangan nyawa pula.

7. Main Clash of Clans semasa sedang mengendalikan pesawat

Kalau anda mengendalikan pesawat komersil, anda memperjudikan nyawa krew dan penumpang pesawat anda manakala jika anda seorang juruterbang pesawat tentera anda memperjudikan nyawa kesemua rakyat Malaysia. Jadi buatlah keputusan terbaik.

8. Main Clash of Clans semasa hari perkahwinan

Kami tidak pasti apa yang akan berlaku kepada anda jika anda melakukan perkara ini, tetapi kami rasa di hari bahagia apa salahnya berpuasa daripada main COC buat sementara waktu.

9. Layan Clash of Clans semasa sedang lemas

Kami rasa perkara yang paling utama pada waktu-waktu begini adalah meminta tolong dan cuba sedaya upaya mencari jalan untuk menyelamatkan diri. Bila dah selamat nanti bolehlah sambung main COC macam biasa.

10. Semasa mahu melahirkan anak dikandungan

Saat melahirkan anak adalah satu perjuangan besar bagi seorang ibu jadi kami tidak rasa bermain Clash of Clans pada ketika ini adalah satu perbuatan yang wajar.

11. Serang kampung lain ketika sedang memasak

Ya, kami tahu masa yang berbaki untuk berperang sudah suntuk tapi bukankah lebih elok kalau anda tumpukan perhatian terhadap masakan terlebih dahulu. Barulah masakan anda sempurna, cukup garam dan gulanya.

12. Bermain Clash of Clans semasa dalam kelas

Kami rasa mungkin anda juga pernah lakukan perkara ini. Betul tak? Mungkin guru anda tidak perasan akan perbuatan tersebut tetapi sebagai seorang pelajar kita perlu menjaga adab semasa belajar agar mendapat keberkatan guru seterusnya menjadi seorang pelajar yang cemerlang.

Penafian: Gambar-gambar ini semua diambil daripada Facebook Clash of Clans, yang dikongsikan oleh pemain COC dari seluruh dunia untuk tujuan hiburan semata-mata. Artikel yang ditulis tidak berkaitan sama sekali dengan gambar yang ada tetapi mesej yang disampaikan adalah ikhlas buat semua.

Jangan lupa Like kami di Facebook The Vocket.


Apple Sedia Membayar Royalti Buat Pemenang Peraduan #ShotOniPhone

Pengenalan #ShotOniPhone bukanlah sesuatu yang baru bagi Apple. Menggunakan gambar pengguna iPhone yang diambil untuk dipaparkan pada papan iklan sudah menjadi kebiasan bagi syarikat ini.

Walaubagaimanapun, pengenalan Apple melalui peraduan #ShotOniPhone pada tahun ini mendapat rungutan daripada pengguna iPhone yang berpendapat Apple secara tidak langsung telah mengambil hak mereka dimana gambar pemenang digunakan untuk tujuan pemasaran.

Dear @Apple, this was #ShotOnIphone, but I’d rather not be #ExploitedByApple. You are a super-rich company. You should #paythephotographers. pic.twitter.com/IUObboK3GJ

— David Hobby (@strobist) January 23, 2019

"By submitting your photo, you grant Apple a royalty-free, world-wide, irrevocable, non-exclusive license to use, modify, publish, display, distribute, create derivative works from and reproduce the photo (everywhere) Apple."

Tim Cook net worth $625MApple market cap $730B https://t.co/Esyd1MBXf1

— Timothy J. Reynolds (@turnislefthome) January 23, 2019

Rungutan yang dibuat ini ternyata turut menjadi ikutan ramai sekaligus membuatkan Apple mengubah polisi terbaru mereka melalui peraduan yang dijalankan.

Melalui keputusan terbaru yang dibuat Apple, syarikat ini bersetuju untuk menawarkan royalti kepada 10 pemenang peraduan #ShotOniPhone untuk tahun 2019. Sekiranya anda mempunyai gambar yang menarik untuk dikongsi, anda boleh kongsikannya untuk menyertai peraduan ini dengan hashtag #ShotOniPhone di Instagram atau Twitter.

Baca lagi: Apple Sekali Lagi Anjurkan Cabaran ‘Shot On iPhone’


Apple Bakal Menjual Semula iPhone SE

Umum tahu trend jenama Apple dimana syarikat ini bakal menamatkan penjualan produk yang pada mereka tidak lagi releven untuk dijual. Sewaktu pelancaran iPhone XS dan XR, Apple secara tidak langsung telah menamatkan penjualan iPhone X, iPhone SE dan iPhone 6s.

Walaubagaimanapun, keputusan yang dibuat Apple ini nampaknya tidak lama apabila setelah beberapa bulan iPhone X diumumkan bakal dijual kembali dan terbaru iPhone SE bakal turut mengikuti langkah yang sama.

Apple iPhone SE pada pendapat kami masih releven untuk digunakan sekiranya anda sedang mencari telefon pintar berskrin kecil, menjalankan iOS serta hadir dengan headphone jack.

Sebelum ini, Apple turut mengumumkan penjualan iPhone sejak akhir-akhir ini agak rendah yang mungkin mendorong jenama ini untuk menjual model lama mereka kembali.

Difahamkan penjualan iPhone SE setakat ini mula ditawarkan di Apple Amerika Syarikat terlebih dahulu. Masih belum diketahui sama ada pengedar Apple di Malaysia bakal turut mengikuti trend yang sama mahupun tidak.


Apple Bakal Perkenalkan Warna ‘Deep Blue’ Menggantikan iPhone ‘Space Grey’

Semakin kita mendekati bulan September, semakin banyak ura-ura tentang peranti Apple. Sebelum ini kami bincangkan tentang kehadiran Macbook Pro yang bakal hadir dengan rose gold dan lebih nipis.

Dikhabarkan Apple sekali lagi bakal mengumumkan warna baru iaitu ‘Deep Blue’ untuk iPhone. Warna ‘Deep Blue’ ini juga bakal menggantikan warna ‘Space Grey’ yang sebelum ini sudah menjadi warna kegemaran buat kebanyakan lelaki yang memiliki iPhone.

Apa yang membuatkan ura-ura ini boleh dipercayai adalah perkara ini dilaporkan oleh laman web Mac Otakara. Laman web yang sebelum ini pernah melaporkan ura-ura dengan tepat. Jika perkara ini disahkan benar, iPhone 7 bakal hadir dengan 4 warna iaitu ‘Rose Gold’, ‘Gold’, ‘Silver’ dan ‘Deep Blue’. Oh ya, sudahkah anda tahu iPhone 7 juga kemungkinan besar tidak akan hadir dengan headphone jack?

Dalam pada itu, Apple bakal mengadakan acara WWDC 2016 pada 13 June ini. Acara ini merupakan platform Apple mengumumkan beberapa perkara baru mengenai OS terbaru buat peranti keluaran mereka. Pengumuman MacOS antara salah satu daripadanya.

Khas buat anda yang peminat tegar iPhone, adakah anda akan membeli iPhone 7 bewarna ‘Deep Blue’ untuk kelihatan baru dan ‘rare’?


Apple Bakal Selesaikan Isu Garisan Pada Skrin iPhone 14 Pro Menerusi iOS 16.3

Segmen iPhone 14 Pro dikesan mempunyai isu garisan pada skrin selepas ia dihidupkan. Ada yang sekadar memaparkan satu garisan dan dalam kes yang lebih serius lagi mendorong sehingga peranti tidak boleh digunakan.

Menerusi laporan MacRumors, Apple menyedari akan isu serius ini dan bakal menyelesaikannya menerusi kemas kini iOS 16.3. Dikatakan siasatan yang dijalankan mendapati ia berpunca daripada masalah perisian sahaja dan tidak berkait dengan perkakasan iPhone itu sendiri.

Apple menjangkakan kemas kini iOS 16.3 boleh menyelesaikan isu garisan pada skrin iPhone 14 Pro yang dikatakan berpunca daripada bug. Pada ketika ini, iOS 16.3 masih sedang menjalani ujian Beta.

Buat pengguna iPhone 14 Pro, anda boleh menarik nafas lega kerana peranti hanya memerlukan kemas kini perisian dalam mengatasi isu garisan tersebut. Dijangkakan kemas kini sedia ditawarkan kepada para pengguna dalam beberapa minggu lagi sebaik ia sudah stabil.


Apple Beri Respon Punca Ciri Crash Detection iPhone Tidak Berfungsi Dalam Sesetengah Situasi

Antara ciri keselamatan yang dilihat sangat berguna menerusi siri iPhone 14 sudah semestinya pengesanan kemalangan. Ciri ini bagaimanapun masih menjadi bualan ramai kerana mahu tahu sejauh mana keberkesanan di dalam situasi sebenar kemalangan.

Terbaharu, seorang wartawan The Wall Street Journal iaitu Joanna Stern berkerjasama dengan seorang penggiat sukan derby pelanggaran di Michigan, Amerika Syarikat bagi menguji ciri keselamatan yang terbina pada siri iPhone 14 dan juga Apple Watch Ultra.

Sebuah iPhone 14 dan seutas Apple Watch Ultra telah diletakkan pada kereta yang dipandu manakala sebuah iPhone 14 Pro diletakkan pada kereta yang dilanggar. Bagaimanapun, keputusan akhir mendapati tidak semua situasi kemalangan yang diuji mampu mengaktifkan ciri tersebut.

Pihak WSJ lantas meminta kenyataan daripada pihak Apple dan mereka memberi respon sebab mengapa ciri crash detection tidak dapat berfungsi pada setiap senario kemalangan. Antara yang dinyatakan adalah keadaan lokasi tersebut yang menyebabkan kesukaran menerima signal untuk mengaktifkan ciri tersebut.

Menurut Apple lagi, terdapat beberapa faktor yang perlu diambil kira sebelum boleh mengaktifkan ciri tersebut. Antaranya adalah sensor pergerakan perlu mengesan perubahan gerakan yang drastik. Mikrofon juga boleh mengesan bunyi yang kuat seperti kesan hentaman pelanggaran.

Di samping itu, bacaan GPS mampu mengesan perubahan kelajuan mendadak kenderaan yang bergerak dalam masa yang sama mengesan sama ada  berada di dalam kereta atau bukan. Selain itu, Barometer pula boleh mengesan perubahan tekanan udara apabila beg udara dibuka.

Akhir sekali, CarPlay dan bluetooth boleh mengesahkan sama ada peranti tersebut benar-benar dalam kenderaan pengguna. Dalam kebanyakan kes, peranti-peranti tersebut terlebih dahulu perlu mengesan sama ada berada di dalam kenderaan yang sedang bergerak serta dibantu oleh isyarat-isyarat lain yang dinyatakan di atas.

Apa-apa pun, kita semua perlu sentiasa berhati-hati sewaktu memandu kereta di jalan raya. Ciri ini hanya salah satu iktihar untuk memudahkan anda mendapat bantuan kecemasan sekiranya berlaku kemalangan kelak.


Apple Bersedia Untuk Menguasai Pasaran Telefon Korea Dengan Membuka Apple Store Bersebelahan Samsung

Apakah lagi masa terbaik buat Apple untuk meningkatkan penjualan selain daripada sekarang. Apple baru sahaja melancarkan Apple iPhone dan masih ‘hype’ ketika ini manakala Samsung pula terpaksa menanggung rugi akibat telefon flagship iaitu Samsung Galaxy Note 7 yang terlibat dengan masalah letupan.

Sejak 2014, penjualan iPhone semakin meningkat di Korea dan sedikit sebanyak telah menganggu penjualan produk keluaran Korea sendiri. Ditambah pula dengan masalah yang menghantui Samsung, dijangka penjualan iPhone 7 bakal mengatasi penjualan mode iPhone yang telah terjual sebelum ini.

Apple ternyata tidak berpuas hati setakat itu sahaja, dilaporkan Apple bakal membuka Apple Store bersebelahan dengan headquarters Samsung. Jika benar kemungkinan kita akan dapat melihat permusuhan yang lebih tegang buat kedua-dua syarikat ini.

Apakah pendapat anda? adakah pembangunan Apple Store di Korea ini sudahpun dirancang oleh Apple atau sekadar sebuah kebetulan untuk meningkatkan populariti syarikat ini.


Apple Cadang Pindah Pengeluaran Produknya Ke Malaysia

Tidak dapat dinafikan bahawa perang dagangan antara Amerika Syarikat dan China kini menjadi perhatian di seluruh dunia. Apple Inc kini dalam usaha untuk memindahkan antara 15 hingga 30 peratus keupayaan pengeluaran mereka dari China ke negara Asia Tenggara dan menilai implikasi kos yang akan berlaku.

Keputusan yang diambil oleh Apple Inc adalah untuk tidak terlalu bergantung kepada pembuatan produk mereka hanya di China dan mempertimbangkan negara-negara lain seperti Mexico, India, Indonesia dan Malaysia. Jika berterusan terlalu bergantung untuk pengeluaran di China, ia merupakan satu tindakan berisiko dalam konflik yang berlaku ini.

Malah, Apple telah menghasilkan model iPhone kos rendah di India pada tahun lepas dan pihak Apple telah mempertimbangkan untuk memindahkan pengeluaran model premium ke negara itu untuk mengelakkan tarif pada telefon pintar yang diimport.

Pastinya jika perpindahan ini berlaku, ianya akan menambah peluang pekerjaan untuk rakyat Malaysia. Walau bagaimanapun, tiada kenyataan rasmi dikeluarkan oleh pihak Apple setakat ini.


Apple Car Mungkin Dipasarkan Tahun 2021 Dengan Harga RM309 Ribu

Pada awalnya, Apple Car dirancang untuk keluar pada tahun 2019 tetapi Apple Car mungkin tidak dapat dikeluarkan mengikut tarikh yang dirancang. Menurut Gene Munster, penganalisa Apple Inc dari firma Piper Jafray, Apple Car akan tiba dalam masa 5 tahun lagi dan dianggarkan berharga USD75,000 (lebih kurang RM309 ribu) untuk berlawan dengan kereta elekttrik dari Tesla, Model S.

Projek kereta elektrik Apple yang dinamakan ‘Project Titan’ ini masih dirahsiakan oleh pihak Apple kepada umum. Tetapi CEO Apple, Tim Cook ada membuat perjumpaan dengan wakil syarikat-syarikat kereta ternama dunia menguatkan lagi spekulasi bahawa Project Titan ini memang sedang berlangsung.

Jadi kita tunggu sahaja berita lanjut daripada Apple. Mengikut gambar konsep Apple Car ini, ia tidak berpintu. Mungkin pintu kena beli di Apple Store atau mereka sengaja tidak mahu ada pintu kerana tidak mahu Apple Car mempunyai ‘Windows’.


Apple Card Sudah Mula Diedarkan Dan Digunakan

Dua bulan setelah pengumuman Apple Card, dilaporkan kini Apple Card sudah mula ditawarkan buat para pekerja Apple untuk fasa percubaan dimana ianya disambung secara terus bersama Apple Pay.

Melalui penggunaan Apple Card, para pengguna bakal menikmati penggunaan kad tanpa sebarang caj langganan, kadar faedah yang rendah, ganjaran berganda buat pengguna Apple serta penawaran sekuriti yang lebih baik buat para pengguna.

Menariknya, kad kredit titanium daripada Apple ini ternyata tampil berbeza dengan kad kredit sebelum ini dimana pengguna tidak lagi perlu tanda tangan untuk menyelesaikan pembayaran dimana para pengguna boleh menyemak senarai transaksi secara terus melalui Apple Wallet.

Untuk pengetahuan, kad kredit daripada Apple ini dijayakan dengan hasil kerjasama bersama Goldman Sachs serta Mastercard. Setakat ini Apple Card cuma ditawarkan di Amerika Syarikat dan bakal ditawarkan di negara-negara lain kelak.


Apple Dan Samsung Disaman Kerana Sengaja Melembabkan Telefon Pintar Lama

Sekiranya sebelum ini ramai yang berpendapat cuma telefon pintar Android yang mengalami masalah telefon pintar menjadi lembab selepas seketika waktu, kini terbukti Apple juga antara jenama yang turut menjalankan modus operandi yang sama.

Terbaru, dua jenama yang sering menjadi pilihan ramai iaitu Apple dan Samsung telah disaman di Itali berikutan sengaja memlembabkan model telefon pintar lama mereka.

Denda yang dikenakan terhadap Apple adalah sebanyak€10 juta (RM48 juta) manakala Samsung pula didenda sebanyak €5 juta (RM24 juta). Denda yang dikenakan Apple nampaknya dua kali ganda berbanding Samsung berikutan tidak memberitahu pengguna mengenai kemaskini terbaru mereka yang memperlahankan model iPhone.

Selain itu, pihak Apple dan Samsung juga diminta untuk membuat permohonan maaf secara terbuka kepada orang ramai diatas kesalahan yang dibuat termasuk mengurangkan prestasi bateri.

Apple dan Samsung akan melakukan rayuan ke atas denda yang dikenakan. Pihak Samsung juga dilihat mengeluarkan kenyataan rasmi mengatakan mereka tidak memperlahankan peranti tetapi sebaliknya menambah fungsi baharu untuk pengguna.

Berdasarkan kes saman yang dikenakan, difahamkan kedua-dua syarikat telah membuat rayuan berdasarkan kos denda yang dikenakan. Pihak Samsung turut mengeluarkan sebuah kenyataan rasmi yang mengesahkan mereka tidak memperlahankan telefon pintar mereka sebaliknya menawarkan fungsi yang terbaru buat para pengguna.

Adakah anda salah seorang daripada mangsa dua syarikat telefon pintar paling untung ini?


10 Cara Jaga Kecantikan Kulit Yang Saya Pelajari Daripada Orang Korea

Sepanjang hampir 3 tahun menetap di Jeju, ada banyak perkara yang Kina belajar dari orang Korea. Antaranya ialah cara orang Korea jaga kulit dan badan. Kalau anda datang Korea mesti perasan kulit dia orang ni banyak yang putih, bersih, dan badan pun kurus je kan?

Kina pernah tanya sendiri dengan kawan-kawan Korea cara dia orang jaga kecantikan? Jadi kat bawah ni Kina senaraikan beberapa tips rahsia yang dia orang bagitau dan hasil daripada pemerhatian Kina sendiri:

(a) Pencuci muka. Kina perasan ada yang cuci muka guna berus muka pobling tu. Ini memang sangat-sangat berkesan.
(b) Toner
(c) Moisturizer

Ketiga-tiga benda kat atas ni adalah benda asas yang setiap orang ada. Ada banyak lagi seperti serum, eye cream, night cream, essence dll. Tapi 3 bahan yang di atas adalah yang paling asas. Jadi kalau malas sangat nak ada krim banyak-banyak, sekurang-kurangnya yang 3 tu mesti ada.

Ini kawan serumah Korea Kina sendiri yang bagitau. Peeling gel ni macam skrub yang exfoliate kulit-kulit mati dan daki-daki. Wajib pakai sekurang-kurangnya seminggu sekali, paling afdhal 2 kali.

Tapi bergantung kepada jenis kulit juga. Kalau jenis kulit kering pakai seminggu sekali je. Peeling gel untuk badan pun ada, sebab tu kalau tengok kulit badan dia orang pun gebu (flawless) dan licin.

Dulu Kina pernah jual peeling gel brand Nature Republic. Tapi sekarang dah berhenti sebab tak larat nak urus. Kalau anda nak cari boleh tengok kat setiap kedai cosmetic brand Korea, mesti ada Peeling gel ni. Kalau brand Nature Republic Kina recommend Aqua Peeling.

Kalau kat Malaysia orang kita pakai time nak pergi tepi pantai je kan, tapi orang Korea pakai HARI-HARI. Kina pernah berbual dengan beauty consultant yang bekerja dengan It’s Skin dan dia sangat menekankan pemakaian sunblock ni.

Tak pakai makeup takpa, asalkan pakai sunblock. Bukan setakat muka, tangan pun sapu. Bila tak pakai sunblock kulit akan mudah kadi kusam, tumbuh bintik-bintik jeragat, jerawat, sunburn dll. Bagi orang Korea sunblock ni benda asas juga dan tersangatlah penting.

4. Tidak makan makanan yang berminyak, tidak bergula, dan jumlah garam yang minimum

Kalau tengok menu makanan Korea, sangat jarang jumpa yang berminyak dan manis. Banyak yang dibakar atau direbus je. Sebab tu kulit dia orang terjaga dari dalam lagi, dan ini juga rahsia kenapa orang Korea kurus-kurus.

Kalau sesiapa yang pernah pergi Korea mesti tau pasal ni. Menu makanan dia orang biasanya 1 mangkuk nasi + 1 main dish (ikan/ayam/sotong) + 6 jenis sayur.

Dah lah hidangan utama tak berminyak, sayur pula 6 ke8 jenis. Rasanya semua orang tahu pasal kelebihan sayur ni dan tak perlu diterangkan lagi.

Waktu Kina masih tinggal di dorm universiti, dorm tersebut memang sediakan bilik gym. Dan setiap hari gym tu mesti penuh. Kina perhatikan dalam bilik gym tu bukannya diorang setakat main gym je, ada yang buat yoga, dan ada yang buat zumba.

Yang ini kalau di universiti, kalau di luar pula lain ceritanya. Kina pernah jadi tutor persendirian kelas Bahasa Inggeris kepada 2 orang veteran Korea (umur dah 50 ke atas).

Dia orang kata, setiap hujung minggu dia orang pergi hiking gunung Hallasan, gunung tertinggi Korea tu. Umur dah 50 lebih masih ok dan badan dia orang memang kurus, kulit pun tegang macam baru 45 lebih.

Kina sendiri pernah panjat Hallasan tu sekali je. Jadi apa kata kita rakyat Malaysia ni daripada habiskan hujung minggu tengok wayang atau window shopping, cuba tukar aktiviti pergi bersukan pulak. Takkan nak kalah dengan makcik-makcik kat Korea ni kan.

Kawan-kawan Korea Kina kat dorm dulu memang rajin sangat la pakai face mask ni. Dan siapa yang pernah sampai korea mesti tau betapa banyaknya face mask dijual kat kedai sampai pening taktau nak beli yang mana.

Mask ni sangat membantu untuk lembutkan dan buat kulit rasa segar. Kina perhati kawan-kawan yang rajin pakai mask kan, kulit dia orang licin jenis berkilat tu. Sangat glowing.

Kalau anda tak mampu beli face mask Korea, buat face mask sendiri pun boleh. Kina selalu pakai telur je. Asingkan telur putih dan telur kuning. Pakai telur putih dulu kat muka, lepas telur tu dah mengeras, bilas dengan air.

Lepas tu sapu telur kuning pulak. Paling best bila perah lemon / limau kat telur tu. Buat 2 kali seminggu.

Seaweed dalam makanan Korea ni dah macam wajib ada. Ada rumpai laut yang dah diproses, ada juga seaweed segar yang dimasak sup. Seaweed ni mengandungi banyak kolagen yang sangat bagus untuk kulit.

Dan orang Korea selalu guna seaweed dalam masakan dia orang. Siapa pernah makan sup rumpai laut? Sedap kan? Kegemaran Kina tu.

Orang Korea juga sangat banyak makan tauhu. Sama juga macam seaweed, tauhu pun ada banyak khasiat untuk kulit. Kina pernah pergi melawat rumah kawan Korea dan dia hidangkan tauhu mentah + kimchi.

Mula-mula pelik tapi bila makan sedap! Tauhu tu dia orang makan colet dengan Kimchi macam makan kopok lekor cicah sos. Hihihi.

Sudah tentu ini tak boleh disangkal lagi. Tapi pembedahan ni dia orang buat untuk betulkan mata, hidung, rahang muka dll. Untuk penjagaan kulit dan dalaman adalah semua yang dah disenaraikan kat atas tu.

Jadi boleh dirumuskan kat sini, orang Korea banyak jaga kesihatan dan kecantikan dari dalaman, pemakanan, aktiviti sukan dll. Lupa nak sebut, mereka sangat menjaga kesihatan sebab kos rawatan kesihatan kat sini sangat-sangatlah mahal.

Jadi seboleh-bolehnyanya mereka elakkan dari jatuh sakit dan masuk hospital. Sebab tu kalau kat Jeju ni nenek-nenek umur 70-90 tahun masih boleh diving dalam laut sedalam 20 meter. Dahsyat kan?


12 Aktiviti Unik Anda Mesti Cuba Jika Travel Ke 4 Lokasi Di Indonesia Ini

Travel ke Indonesia kini bukan lagi satu masalah. Dengan adanya penerbangan tambang murah seperti AirAsia, kita boleh terbang ke negara seberang ini dengan mudah, pada bila-bila masa mengikut kelapangan.

Kali ini kami ingin kongsikan lokasi dan aktiviti ‘rare’ yang boleh anda cuba bila ke Solo, Bandung, Medan dan Lombok. Ada di antara lokasi ini masih dikira ‘dara’ dan tidak begitu dikunjungi oleh pelancong luar.

1. Gardu Pandang Bukit Batur Suroteleng, Boyolali

Posing menarik untuk dimuat naik ke instagram seperti ini semakin mendapat perhatian di kalangan anak muda. Terletak di puncak Suroteleng, menikmati keindahan matahari naik dengan kepulan awan menghiasi sekitar pergunungan Merbabu dan Sindoro di pagi hari juga sangat berbaloi.

Sama ada sekadar mahu bergambar mahupun melihat paragliding, inilah tempatnya. Selain melihat keindahan alam, udara nyaman dan tenang, jika berani boleh juga mencuba paragliding di sini.

Berlatar belakangkan Waduk Gajah Mungkur, Bukit menghijau dan angin bertiup nyaman sejuk bakal membuat anda terbuai sambil menikmatnya kedamaian. Dan waktu terbaik untuk berada di sini adalah sewaktu matahari terbenam.Bayaran masuk percuma.

3. Tempat selfie tersembunyi di Randubang, Wonogiri

Sekali imbas bagai di Planet Kripton, batu kapur di sini memberi rasa unik tersendiri bagi para pengunjung ke Randubang, Wonogiri. Tidak ramai yang ke sini kerana ia bukanlah destinasi popular. Bayaran masuk percuma aja dong. Alamat: Dusun Randubang, Desa Pare, Wonogiri, Jawa Tengah

Juga dikenali sebagai Bukit Instagram oleh netizen Indonesia. Landskap di sini sangat menarik dengan hiasan pokok pine di jurang yang meliputi Taman Juanda. Pagi sewaktu matahari terbit adalah waktu terbaik untuk bergambar di sini. Awan yang berkepul menjadikan gambar anda lebih dramatik an unik. Tebing Keraton terletak di kawasan Hutan Raya Bandung, Jawa Barat. Bayaran masuk IDR10000.

Ini bukanlah destinasi rare tapi yang berkeluarga memang sesuai bercuti di sini bersama anak-anak. Anda juga boleh lepaskan mereka berlari bebas di celah pokok-pokok.

Suasana di sini bakal membuat anda terasa seperti berada di perkampungan Sunda pada zaman dahulu. Spot menarik untuk gambar Instagram juga boleh anda dapatkan di dusun seluas 15 hektar ini.

Selain dari itu, di sini juga ada kafe untuk anda chill out dan berehat selepas melawat taman bunga, danau dan aktiviti lain yang disediakan di sini.

Bukan senang mahu ke sini kerana pengunjung perlu trekking dan melalui hutan, menjadi antara faktor kenapa ia kekal rare. Dikenali sebagai Niagara kecil Pulau Jawa, air terjun 5 tingkat ini memiliki ketinggian 70 meter menjadikan ia antara air terjun terbesar di Pulau Jawa.

Hanya ada 2 tempat sebegini di dunia. Satu di Medan dan satu lagi ni Venezuela. Apa yang best di Pemandian Air Soda? Bila mandi akan ada buih-buih di badan tetapi tidak melekat bila naik ke darat. Badan juga terasa ringan dan kulit lebih halus selepas mandi di kolam ini.

Dan di sini pemandangan juga cantik dengan hamparan sawah padi. Ada peraturan jika mahu mandi di sini. Pengunjung harus jaga kelakuan, berpakaian lengkap dan tidak berkata-kata kotor.

Bayaran masuk : IDR7,000. Lokasi Wisata Pemandian Air Soda adalah di Desa Parbubu, Tarutung, Tapanuli Utara.

Cantik dan sedikit sukar untuk ke sini kerana anda perlu berjalan kaki selama 2 ke 3 jam dari pintu utama Bumi Perkemahan Sibolangit. Ketinggian air terjun adalah 100 meter, ia terletak 1400 meter dari aras laut.

Air jernih membiru, pemandangan cantik, suasana tenang dan pantai yang indah. Sangat sesuai bagi yang sukakan alam. Bukit Paropo Silalahi merupakan salah satu destinasi mesti pergi jika anda ke Danau Toba, Medan. Sekali imbas seperti tasik di New Zealand pula. Huhu.

Lombok kini semakin mendapat perhatian di kalangan anak muda Malaysia. Selain menawarkan pantai dengan pemandangan menarik, Lombok juga ada lokasi dan aktiviti rare berikut yang mesti anda cuba.

10. Gili Kedis, pulau eksotik tak berpenghuni

Pernah tonton filem ‘Cast Away’ lakonan Tom Hanks yang terdampar seorang diri di sebuah pulau? Jika ke pulau Gili Kedis, anda boleh terus rasa pengalaman seperti dalam filem tersebut.

Anda hanya perlukan masa selama 10 minit untuk habis pusing satu pulau yang tak berpenghuni ini. Buat masa ini ia masih antara pulau yang tidak begitu dikenali dan kurang pelawat. Jadi apa kata masukkan pulau ini ke dalama senarai lokasi lawatan anda di Lombok.

Sekali pandang seperti pantai di Australia. Tapi hakikatnya ini di Lombok. Satu lagi lokasi rare dan kurang dikunjungi para pelancong. Mungkin kerana untuk ke sini, anda perlu melewati jalan berbatu dan ladang jagung, serta hanya boleh dilalui dengan menaiki motor, menjadikan ia lokasi yang masih dara.

Lingkoq Datu, Pantai Penyisok menyediakan hamparan padang berwarna hijau, tebing batu karang berlapis-lapis dengan warna keemasan dan Lautan Hindi yang terbentang luas.

Lokasi: Desa Sekaroh, Kecamatan Jerowaru, Kabupaten Lombok Timur.

12. Berpetualang bagaikan lanun dengan kapal Bajak Laut: Al Isra Pirate Boat

Tinggal di chlaet tepi pantai sudah jadi perkara biasa. Belayar dengan cruise juga sudah ramai yang buat. Tapi bagaimana jika belayar dengan kapal lanun?

Dibuat dari kayu jati kukuh, Al Isra Pirate Boat adalah kapal tradisional yang diinspirasikan dari kapal Bugis terkenal bernama Panisi. Jika anda kurang tahu, masyarakat Bugis dan laut memang sangat akrab dan terkenal mahir menguasai laut satu ketika dulu.

4 kabin disediakan dengan kapasiti muatan 12 orang, anda bakal merasai pengalaman berbeza tak kira sama ada belayar dengan keluarga atau rakan.  Singgah dan melawat pulau, snorkeling atau sekadar mahu hidup tenang di tengah lautan, pilihan terletak di tangan anda sewaktu pelayaran. Celebrate birthday di sini pasti jadi satu pengalaman yang sama sekali berbeza.

Dengan 350 penerbangan seminggu ke 15 destinasi di Indonesia yang ditawarkan oleh AirAsia, memang senang nak travel ke Indonesia. Ditambah AirAsia kini sedang mengadakan promosi penerbangan serendah RM69 (all ini) ke 4 destinasi di atas.

Tempahan boleh dibuat bermula 16 Oktober (hari ini) bagi penerbangan dari sekarang hingga 30 April 2018. Promosi tamat pada 22 Oktober 2017. Tempah sekarang di AirAsia dengan klik di link ini. Liburan ke sana yuk!


Apple Akhirnya Bakal Mengumumkan Model Desktop Terbaru Sempena 2017

Sudah berapa lamakah kita tidak melihat Apple mengumumkan update terbaru buat peminat desktop mereka. Untuk siri laptop, Apple telah memperkenalkan Macbook Pro terbaru yang hadir dengan touchbar manakala untuk light user, Apple Macbook lebih ideal.

Seingat saya, kali terakhir Apple mengumumkan update untuk siri desktop adalah pelancaran iMac dengan paparan Retina 5K display. Model ini lebih memfokuskan kepada heavy-user. Bagaimana pula dengan Mac Mini yang hadir dengan form factor yang lebih kecil dan harga yang lebih rendah?

Terbaru, Tim Cook menjawab persoalan ini dengan mengatakan Apple masih komited untuk menghasilkan desktop. Walaubagaimanapun, beliau tidak menyatakan model manakah bakal diumumkan kelak. Untuk pengguna Mac Pro, kami ada berita sedih buat anda.

Reading between the lines: the Mac Pro is very likely dead. To Tim Cook, the iMac is the desktop, period. https://t.co/yaVj0aPvrn pic.twitter.com/gWNDlY2tgL

— Marco Arment (@marcoarment) December 20, 2016

Pengumuman ini telah membuatkan sebilangan peminat Apple tidak lagi berminat dengan hala tuju Apple yang dibawa Tim Cook. Lebih parah apabila model terbaru Apple Macbook Pro yang hadir dengan yang mahal turut mengalami masalah melibatkan bateri.

Melihat kepada pengumuman Apple Macbook Pro pada tahun ini, dijangka model desktop Apple bakal mengikuti trend yang sama. Lebih cool dan fancy dan pastinya harga yang diumumkan lebih mahal berbanding harga penjualan sekarang.


Apple Diarah Membayar Pampasan RM2.09 Bilion Kerana ‘Sengaja’ Memperlahankan iPhone

Sudah menjadi faktor utama orang ramai mendapatkan iPhone berikutan kelancaran sistemnya serta kemas kini yang panjang selain daripada rekaannya yang memukau.

Walau bagaimanapun, di sebalik syarikat ini berjaya mengaut keuntungan yang tinggi setiap tahun, Apple dikatakan cuba ‘menipu’ pengguna dengan memperlahankan iPhone model sebelumnya. Lebih ironi, iPhone pengguna dikatakan mulai perlahan selepas Apple memperkenalkan model iPhone terbaru.

Isu ini bermula apabila terdapat netizen yang sekadar bereksperimen dengan bateri iPhone ternyata mendapati iPhone beliau dengan bateri baharu mempunyai prestasi yang lebih baik.

Apple pada tahun 2017 seterusnya mengaku sememangnya pihak mereka sengaja memperlahankan iPhone dengan alasan untuk memanjangkan hayat bateri lithium-ion sesebuah iPhone.

Berikutan sejumlah besar pengguna yang tidak berpuas hati, Apple kemudiannya telah mengeluarkan sebuah kemas kini untuk memastikan iPhone 6, 6s dan SE mampu kembali kepada prestasi yang asal.

Berdasarkan keputusan yang dikeluarkan oleh mahkamah di Amerika Syarikat sebelum ini, Apple dilaporkan terpaksa membayar pampasan sebanyak $500 juta (~RM2.09 bilion) melibatkan setiap pengguna iPhone yang bernilai $25 (~RM104.51) bagi setiap model.

Setakat ini keputusan mahkamah ini masih lagi dalam perbincangan dan bakal mendapat kata putus menjelang 3 April ini. Setakat ini masih belum diketahui mekanisme yang bakal digunakan Apple dalam membayar kepada tuntutan kepada pengguna iPhone yang terlibat.

Untuk pengetahuan, syarikat ini turut disaman oleh sebuah firma dari Perancis berikutan masalah yang sama pada bulan lalu.

Model terbaharu iPhone iaitu iPhone 11 Pro Max terbukti mempunyai ketahanan bateri terpanjang berbanding model-model keluaran sebelum ini.

Apple iPhone 11 Pro Max Terbukti Mempunyai Ketahanan Bateri Terpanjang

Smart Battery Case Diperkenalkan Buat iPhone 11 Dengan Harga RM539


Apple Dijangka Akan Bahagikan Perisian iTunes Kepada Tiga Aplikasi Yang Berbeza

Apple dijangka bakal membahagikan perisian iTunes dalam kemas kini utama macOS yang seterusnya ke dalam aplikasi berasingan seperti TV, Muzik dan Podcast.

Dua pemaju Apple yang terkenal telah mengesahkan kesahihan khabar angin ini dan berkata bahawa akan ada reka bentuk semula untuk Books app. Pemaju akan lebih mudah untuk ke aplikasi port dari iOS ke macOS dengan aplikasi terbaru akan datang yang berdasarkan Project Marzipan Apple.

Manakala versi Books app macOS yang akan direka semula dengan rakan iOS akan menampilkan sidebar seperti aplikasi berita, pameran buku, audiobook dan bahan bacaan lain yang dimiliki oleh pengguna. Dalam aplikasi ini juga akan mempunyai tab untuk Library, Book Store dan Audiobook Store.


Apple Dijangka Akan Menurunkan Harga iPhone SE Dan XR

Berbaki beberapa minggu sahaja lagi sebelum pelancaran rasmi model terbaru iPhone menampilkan siri iPhone 12, Apple dikatakan bakal menurunkan harga beberapa model terdiri daripada iPhone SE dan XR.

Berdasarkan ura-ura yang dikongsikan oleh @aaple_lab, iPhone SE dan XR masing-masing dijangka bakal diturunkan kepada $349 (~RM1,455.85) dan $499 (~RM2,081.58).

iPhone 2020 official line:– iPhone SE – 399$ or 349$– iPhone 11 – 549$ – iPhone 12 – 699$– iPhone 12 Pro – 1049$

– Concept designer: @aaple_lab – Tags: #leaks #concept #Apple pic.twitter.com/9dMAXIWplx

— Apple Lab (@aaple_lab) August 26, 2020

Untuk pengetahuan, ini bukanlah pertama kali Apple menurunkan model terdahulu mereka sebaik sahaja melancarkan model terbaru. Penurunan harga model lama Apple ini secara tidak langsung membuatkan model lama mereka turut menjadi rebutan.

Dari segi saiz, iPhone SE hadir dengan saiz skrin 4.7-inci manakala iPhone XR hadir dengan skrin 6.1-inci. Setakat ini, kedua-dua model ini masih releven untuk didapatkan berdasarkan penawaran processor yang hebat serta sokongan iOS terbaru buat beberapa tahun akan datang.

Sekiranya Apple Malaysia merancang untuk menawarkan harga yang sama, pastinya iPhone SE menjadi rebutan khususnya mereka yang minat dengan iPhone dengan saiz skrin yang kecil.

Lihat juga perbandingan saiz iPhone 12 berbanding model iPhone 7 dan SE.

Lihat Perbandingan Saiz iPhone 12 Berbanding Model iPhone 7 Dan SE

Apple iPhone 6s Dengan Permainan Fortnite Ditawarkan Dengan Harga Sehingga RM107,233


Apple Dijangka Bakal Lancarkan iPhone 12 Pada 13 Oktober Ini

Sekiranya anda mengikuti perkembangan Apple serta pelancaran Apple iPhone, pastinya anda cukup tahu syarikat ini cukup sinonim dengan melancarkan model terbaru mereka pada setiap bulan September.

Namun lain ceritanya pada tahun ini apabila Apple telah mengadakan dua acara berbeza secara dalam talian dimana jenama ini terlebih dahulu melancarkan iPad dan Apple Watch generasi baharu pada bulan September manakala Apple iPhone baharu pada bulan Oktober

Menerusi ura-ura baharu yang dikongsikan oleh Jon Prosser selaku individu yang kerap berkongsi tentang berita Apple memaklumkan siri iPhone 12 bakal dilancarkan pada 13 Oktober 2020.

Important dates for the iPhone 12 provided by @jon_prosser:📍Event: October 13🗓 Pre-orders: October 16📱 Release date: October 23 pic.twitter.com/OneZHco2xi

— Apple Hub (@theapplehub) September 23, 2020

Para pengguna di negara nampaknya tidak perlu menunggu lama untuk mendapatkan iPhone generasi baharu ini dimana pra-tempahan dibuka pada 16 Oktober dan sedia untuk ditawarkan pada 23 Oktober 2020.

Mereka yang berminat dengan iPhone 12 Pro dan iPhone 12 Pro Max pula nampaknya perlu menunggu lebih lama sehingga November sebelum mula ditawarkan secara rasmi di pasaran.

Selain itu, Apple dijangka bakal memperkenalkan iPhone dengan saiz skrin terkecil pada siri iPhone 12 yang bakal dinamakan sebagai iPhone 12 Mini. Model dengan saiz skrin 5.4-inci ini dijangka hadir dengan rekaan yang lebih kecil berbanding iPhone dengan saiz skrin 4.7-inci.

Sama-sama kita nantikan pelancaran rasmi Apple yang dijangka bakal berlangsung pada 13 Oktober ini. Buat anda yang berminat untuk menjadi yang terawal memilikinya, berbaki sekitar dua bulan sahaja lagi penantian sebelum iPhone 12 ditawarkan secara rasmi.

Berdasaran ura-ura sebelum ini, Apple iPhone 12 dijangka bakal ditawarkan dengan harga sekitar RM2,749.

Apple iPhone 12 Bakal Ditawarkan Dengan Harga Sekitar RM2,749?

Hampir Pasti, Inilah Rekaan Dan Spesifikasi Yang Bakal Ditawarkan iPhone 12 Pro


Apple Dijangka Bakal Melancarkan iPhone Dengan Skrin Terbesar Pernah Dihasilkan

Masih ingatkah pertama kali Apple melancarkan iPhone sekitar tahun 2007? Skrinnya cuma 3.5-inci dan hadir dengan bezel yang tebal. Pada ketika itu, ramai yang menganggap skrin dengan saiz 3.5-inci sudah cukup besar dan memadai untuk kegunaan harian.

12 tahun berlalu, Apple dijangka bakal memperkenalkan model terbaru mereka dengan saiz skrin yang lebih besar berbanding model-model sebelum ini. Sebagai perbandingan iPhone 11 Pro Max hadir dengan skrin 6.5-inci manakala model iPhone 12 Pro Max terbaru ini bakal ditawarkan dengan saiz 6.7-inci menurut ETNews.

Difahamkan menerusi pelan terbaru Apple, iPhone 12 bakal hadir dengan saiz skrin yang sama seperti iPhone 11 dengan saiz skrin 6.1-inci. Pada kali ini, kesemua model iPhone bakal hadir dengan paparan OLED.

Selain itu, terdapat juga ura-ura dimana Apple mungkin melancarkan iPhone SE2 dengan saiz skrin 5.4-inci bertepatan dengan rancangan Apple untuk melancarkan empat iPhone serentak beserta rangkaian 5G sempena keluaran tahun hadapan.

Setakat ini masih belum diketahui sama ada Apple bakal merealisasikannya atau sekadar ura-ura memandangkan masih berbaki 10 bulan sebelum Apple melancarkannya secara rasmi.

Siapa sangka, berita mengenai iPhone 12 telah membuatkan pengguna tegar Apple yang membeli iPhone 11 merasa rugi dan kecewa. Turut dikongsikan, kisah lelaki ini yang menghadiahkan iPhone model terbaru kepada bapanya.

Berita iPhone 12 Buat Pengguna Tegar Apple Rasa Rugi Beli iPhone 11

Belum Mampu Beri Menantu, Lelaki Ini Hadiahkan iPhone ‘Boba’ Kepada Bapanya Buatkan Netizen Kagum Dan Terharu


Apple Dijangka Bakal Memperkenalkan AirPods Dengan Sokongan Pengecasan Tanpa Wayar

Mula diperkenalkan sebagai earphone wireless dengan rekabentuk yang pelik, Apple AirPods nampaknya berjaya mencuri hati orang ramai berikutan penawaran fungsinya yang memudahkan ramai.

Memasuki tahun hadapan, Apple dikatakan bakal memperkenalkan generasi kedua AirPods dengan penawaran beberapa fungsi baru melibatkan sokongan wireless charger. Selain itu, Apple bakal turut memperkenalkan tempat mengecas AirPods tanpa wayar mereka.

Model terbaru ini dijangka bakal mula diumumkan kepada orang ramai seawal suku pertama tahun 2019. Buat anda yang sedang bercita cita untuk mendapatkan Apple AirPods, mungkin penantian untuk mendapatkan model baru adalah lebih berbaloi.


Apple Dijangka Bakal Mengeluarkan AirPods Generasi Ketiga Akhir Tahun Ini

Apple mungkin baru sahaja melancarkan AirPods generasi terbaru pada bulan Mac lalu. Walaubagaimanapun, menurut iPhone Hacks, dilaporkan Apple sudah mula merancang untuk mengeluarkan AirPods generasi ketiga pada tahun ini.

Jika sebelum ini fungsi panggilan ‘Hey Siri’ dan wireless charging diperkenalkan, model terbaru ini bakal turut dilengkapi dengan teknologi noise cancelling yang bakal membuatkan pengguna tidak lagi mendengar bunyi luar selain daripada bunyi yang dikeluarkan AirPods. Selain itu, ketahanan bateri Apple AirPods bakal turut dipertingkatkan.

Melihat kepada teknologi yang ditawarkan, tidak mustahil Apple AirPods generasi ketiga ini bakal ditawarkan dengan harga yang lebih tinggi berbanding sebelum ini.

Setakat ini, masih belum terdapat sebarang pengumuman rasmi daripada Apple mengenai model terbaru AirPods yang bakal dilancarkan. Model ini dijangka bakal dilancarkan seawal penghujung tahun ini. Jika benar, pastinya ianya bakal menjadi sejarah buat jenama ini melancarkan dua model yang sama dalam satu tahun.


Apple Dijangka Guna Bateri Yang Lebih Kecil Pada iPhone 13

Baru sahaja siri Apple iPhone 12 dilancarkan secara rasmi, nampaknya ura-ura bagi iPhone 13 sudah pun tiba. Menerusi laporan daripada Ming-Chi Kuo selaku penganalisa yang kerap mengeluarkan berita mengenai iPhone memaklumkan iPhone 13 dijangka bakal disertakan dengan bateri yang lebih kecil.

Difahamkan Apple bakal menggunakan teknologi terbaru pada tahun hadapan yang membuatkan saiz bateri iPhone lebih kecil berbanding model terkini. Rekaan bateri yang lebih nipis menjanjikan iPhone yang lebih slim buat para pengguna.

Selain itu, teknologi bateri yang baharu membolehkan Apple menawarkan kapasiti bateri yang sama pada saiz yang lebih nipis. Penggunaan processor terbaru dijangka mampu menawarkan kuasa yang efisien sekaligus mengurangkan penggunaan bateri.

Meskipun teknologi baharu Apple ini mampu menghasilkan iPhone yang lebih nipis, para pengguna seolah ragu-ragu dengan tindakan Apple setelah mengurangkan kapasiti bateri pada iPhone 12 berbanding iPhone 11.

Setakat ini, laporan awal ini masih lagi belum disahkan Apple. Berbaki 12 bulan buat orang ramai nantikan sementara model terbaharu Apple iaitu iPhone 13 dilancarkan secara rasmi.

Sebelum ini para pengguna melaporkan masalah cat tertanggal pada iPhone 12 selepas baru sahaja didapatkan.

Pengguna Kecewa Hadapi Masalah ‘Paint Chipping’ Pada iPhone 12

Apple Dilaporkan Menggunakan Cip Snapdragon Pada iPhone 12


Apple Dijangka Perkenalkan iPhone 9 Plus Dengan Harga Mampu Milik

Mula diumumkan sejak awal tahun mengenai rancangan Apple untuk memperkenalkan iPhone 9 sebagai pengganti iPhone SE, nampaknya muncul sebuah lagi ura-ura dimana Apple mungkin turut memperkenalkan iPhone 9 Plus.

Seperti iPhone 9, model iPhone 9 Plus yang bakal diperkenalkan bakal dilaporkan bakal turut ditawarkan dengan harga mampu milik oleh Apple.

Dari segi rekaan, sekiranya iPhone 9 hadir dengan rekaan seakan iPhone 8, iPhone 9 Plus pula dikatakan bakal mengikut acuan iPhone 8 Plus. Penawaran processor Apple A13 Bionic seakan iPhone 11 Pro antara yang membuatkan orang ramai teruja untuk memilikinya.

Untuk pengetahuan, Apple dijangka bakal memperkenalkan iPhone dan iPad baharu pada sebuah atur cara pada 31 Mac ini walau bagaimanapun atur cara tersebut telah dibatalkan berikutan wabak coronavirus.

Setakat ini masih belum diketahui tarikh baharu pelancaran model yang dinantikan ramai ini. Sekiranya Apple berjaya menawarkan iPhone 9 dan iPhone 9 Plus pada harga sekitar RM2,000 pastinya model ini bakal menjadi rebutan ramai.

Lihat juga rekaan iPhone 9 yang bakal dijual dengan harga di bawah RM2,000 ini. Turut dikongsikan, berita penangguhan pelancaran iPhone baharu berikutan wabak COVID-19.

Ini Mungkin Rekaan iPhone 9 Yang Bakal Dijual Dengan Harga Di Bawah RM2,000

Pelancaran Apple iPhone 9 Ditangguhkan Berikutan Wabak COVID-19

Apple Kongsi 6 Gambar ‘Night Mode’ Terbaik Yang Dirakam Hanya Dengan iPhone


12 Artikel Vocket Yang Top Setiap Bulan Dalam Tahun 2016

Vocket mula pertengahan 2014 sebagai satu medium pembelajaran web telah dapat memaparkan 904 artikel pada tahun tersebut. Kemudian dengan tenaga founding tim seramai 6 orang dan contributers Vocket, jumlah artikel meningkat jadi 1809 pada 2015.

Setelah dikira artikel dari 26 Disember 2015 hingga 21 Disember 2016, sebanyak 2780 artikel telah dipaparkan dan dikongsi buat manfaat masyarakat Vocket pada tahun ini.

Jika tahun lepas kami mengeluarkan 18 artikel paling popular sepanjang tahun 2015. Kali ini kami paparkan imbasan artikel-artikel yang paling popular pada bulan-bulan yang pernah kita lalui bersama sepanjang 2016 yang hampir ke penghujungnya.

Itulah 12 artikel yang paling popular pada bulan-bulan ia dipaparkan di Vocket pada 2016. Ia ditulis oleh tim editorial Vocket dan juga sumbangan artikel daripada para contributors yang sudi berkongsi pengalaman dan menyebarluaskan informasi melalui Vocket.

Terima kasih tim editorial Vocket yang selalu inspired to inspire others! Terima kasih contributors yang awesome!

Setinggi-tinggi ucapan terima kasih dan penghargaan juga buat anda yang setia menjadi pembaca Vocket. Dengan sokongan anda semua, kita sama-sama akan melangkah ke 2017 dengan lebih baik. InshaAllah.


Apple Dijangka Perkenalkan iPhone SE2 Pada Awal Tahun 2020

Sejak mula diperkenalkan, rekaan iPhone 5,5S dan SE seringkali menjadi pilihan pengguna berikutan rekaannya yang moden dan selesa untuk digunakan.

Terbaharu, setelah beberapa ura-ura yang diumumkan sebelum ini, difahamkan Apple akan melancarkan iPhone SE2 pada pawal tahun 2020. Model terbaru ini dikatakan akan menggunakan rekaan iPhone 8 dengan penyertaan saiz skrin 4.7-inci serta home button.

Menariknya, Apple mensasarkan model terbaru ini dengan harga yang lebih rendah bagi membolehkan orang ramai berpeluang mendapatkan iPhone yang lebih mampu milik. Meskipun menawarkan harga yang lebih rendah, difahamkan model dengan saiz kecil ini dijangka akan menawarkan prestasi yang sama seperti iPhone 11 berdasarkan pengunaan processor A13 Bionic.

Sekiranya Apple berjaya merealisasikannya, pastinya model ini bakal dijual dengan laris khususnya buat pengguna yang sudah lama menantikan iPhone dengan saiz skrin kecil ini.

Sementara menantikan Apple iPhone SE2, kami kongsikan kepada kehebatan iPhone 11 Pro yang berjaya membuatkan orang ramai teruja. Dalam perkembangan lain, terdapat seorang ‘pak cik’ telah disindir untuk memfokuskan kepada ibadah berikutan beliau menjadi yang terawal memiliki iPhone terbaru.

Tonton Kehebatan Kualiti Video Apple iPhone 11 Pro Dalam Rakaman 4K

Ini Mungkin Rekaan Apple iPhone Keluaran 2020

Disindir Kerana Jadi Pembeli Pertama iPhone 11, ‘Pak Cik’ Ini Sebenarnya Doktor Pakar Di Kelantan


Apple Dijangka Perkenalkan Lima Model Terbaru Sempena Siri iPhone 12

Berbaki kurang lebih dua minggu sahaja lagi sebelum Apple melancarkan model terbaru mereka terdiri daripada siri iPhone 12. Menerusi pelancaran pada kali ini, Apple nampaknya sekali lagi bakal melancarkan beberapa iPhone secara serentak.

Berdasarkan ura-ura terbaru, sebanyak empat model iPhone bakal dilancarkan sekitar September ini manakala sebuah lagi iPhone daripada siri iPhone 12 bakal dilancarkan pada Mac 2021.

Empat model yang bakal dilancarkan ini terdiri daripada iPhone 12 5.4-inci, iPhone 12 6.1-inci, iPhone 12 Pro dan iPhone 12 Pro Max. Dari segi spesifikasi, iPhone 12 Pro dan iPhone 12 Pro Max masing-masing bakal dilengkapi dengan saiz skrin 6.1-inci dan 6.7-inci.

Processor yang bakal digunakan pada kesemua model siri iPhone 12 ini adalah A14 Bionic. Empat model terawal yang bakal dilancarkan pada tahun ini dijangka hadir dengan sokongan 5G manakala model yang bakal dilancarkan pada awal tahun hadapan pula bakal hadir dengan harga yang lebih rendah dengan penawaran skrin LCD beserta sokongan 4G sahaja.

iPhone 12e – coming March 2021 (Name not confirmed)– LCD 5.4", 6.1’’– 4G (LTE)– FaceID– A14 Bionic– 4GB RAM– Dual 12MP Camera– 5.4"- 549$, 6.1’’- 649$

– Concept designer: @aaple_lab– Source: @aaple_lab, @omegaleaks– Tags: #Leaks #Concept #IPhone12 #AppleTV #TV6 pic.twitter.com/oHK3npVJlS

Setakat ini masih lagi belum diketahui harga rasmi bagi model-model terbaru yang bakal dilancarkan Apple. Dalam pada itu, para penganalisa Apple menjangkakan harga yang sama seperti siri iPhone 11 bakal dikekalkan buat siri iPhone 12 terbaru ini.

Lihat juga perbandingan saiz iPhone 12 berbanding iPhone 7 dan iPhone SE.

Lihat Perbandingan Saiz iPhone 12 Berbanding Model iPhone 7 Dan SE

Apple iPhone 6s Dengan Permainan Fortnite Ditawarkan Dengan Harga Sehingga RM107,233


Apple Dijangka Perkenalkan Macbook Dengan Harga Terendah Dalam Sejarah

Sebut mengenai Apple pasti ramai yang cukup kenal dengan jenama yang kerap mengeluarkan produk dengan harga yang premium ini. Menawarkan Apple Mac Pro dengan harga sehingga RM218,974 antara salah satu daripadanya.

Dalam pada itu, sejak akhir-akhir ini dapat dilihat Apple nampaknya turut mengeluarkan produk yang lebih mampu milik buat pengguna contohnya seperti iPhone SE.

Bersempena dengan usaha Apple untuk menghasilkan cip pemprosesan sendiri tanpa bergantung lagi kepada Apple, jenama ini dilaporkan sedia menawarkan Macbook dengan harga terendah dalam sejarah syarikat ini.

According to Twitter leaker @komiya_kj, Apple will launch a new 12” MacBook with their first Apple Silicon chip later this year pic.twitter.com/MUAC1GsV4H

— Apple Hub (@theapplehub) August 5, 2020

Menerusi ura-ura yang dikongsikan, Apple dijangka memperkenalkan Macbook 12-inci dengan processor Apple Silicon 5nm 12-core pada 27 Oktober ini. Harga yang dijangka bakal diumumkan pastinya menggembirakan ramai iaitu serendah $799 (RM3,358.60). Sebagai perbandingan model Macbook Air dengan harga terendah kini ditawarkan pada harga RM4,399.

Selain itu, beberapa model daripada siri Macbook yang lain dijangka turut mengalami penurunan harga menerusi penggunaan processor Apple Silicon. Sekiranya benar Apple berjaya menurunkan harga Macbook, sudah pastinya orang ramai khususnya pengguna lama Macbook bakal memilih untuk upgrade ke model terbaru ini.

Dalam perkembangan lain, Apple memberi bayangan Apple Pay bakal ditawarkan di Malaysia tidak lama lagi.

Apple Pay Sudah Mula Diaktifkan Di Malaysia Namun Masih Belum Dapat Digunakan

Rekaan Apple iPhone 12 Sekali Lagi Tertiris


Apple Dijangka Perkenalkan Model iPhone ‘Ultra’ Dengan Harga Lebih Mahal Pada Tahun Hadapan

Pada hari ini, Apple sedia menawarkan model iPhone Pro dan iPhone Pro Max di dalam pasaran. Meskipun kedua-dua model ini sudah dikira terpaling canggih,  Apple dilaporkan mahu menambah satu lagi model di atas kedua-dua model flagship tersebut.

Menerusi laporan Bloomberg, Apple bakal memperkenalkan model iPhone yang dinamakan sebagai Ultra menerusi siri iPhone 16 menjelang tahun 2024. Dengan model Ultra ini, ia dijangka mempunyai harga jualan yang lebih tinggi berbanding Pro Max sedia ada.

Setakat ini, masih belum diketahui lagi keseluruhan ciri atau spesifikasi yang bakal dibawa pada model Ultra. Terdapat beberapa kemungkinan model ini bakal hadir dengan skrin yang lebih besar, cip lebih canggih dan juga kemampuan kamera yang luar biasa.

Buat masa ini, Apple sedia menawarkan model Ultra menerusi Apple Watch yang mana menampilkan skrin yang lebih besar serta ketahanan bateri yang bagus. Kini Apple sepertinya mahu melebarkan segmen Ultra kepada barisan peranti lain pula.


Apple Dijangka Perkenalkan Rekaan Terbaru AirPods Pro Dengan Ketiadaan ‘Ear Tips’

Bermula dengan sekadar ura-ura, nampaknya Apple dilaporkan sudah bersedia untuk melancarkan generasi terbaru Apple AirPods Pro ke pasaran tidak lama lagi. Model yang dilancarkan ini secara tidak langsung bakal menjadi generasi ketiga daripada siri Apple AirPods.

Berdasarkan gambar yang tertiris, Apple AirPods Pro nampaknya tidak lagi disertakan dengan ear tips yang dilihat akan menguning selepas beberapa ketika. Rekaan case juga dilihat lebih kecil pada generasi terbaru ini.

Alleged Leaked Image Claims to Show Third-Generation AirPods and Case https://t.co/04Tj4F03CR by @SamiFathi_ pic.twitter.com/rvHCvoQY4G

— MacRumors.com (@MacRumors) February 21, 2021

Difahamkan model terbaru ini masih lagi ditawarkan dengan sokongan noise cancelling dan spatial audio seperti model sebelum ini. Teknologi terbaru yang bakal ditawarkan pada model ini masih lagi belum didedahkan setakat ini.

Apple dijangka bakal memperkenalkan model terbaru Apple AirPods Pro ini secara rasmi seawal Mac ini. Sama-sama kita nantikan perubahan terbaru yang bakal ditawarkan pada model ini.

Ketahui juga 6 model baharu Apple yang bakal dilancarkan sempena tahun ini dengan klik pautan di bawah.

6 Model Baharu Apple Yang Bakal Dilancarkan Sempena 2021

Bekas Naib Presiden Porsche Chassis Sertai Projek Apple Car


Apple Dijangka Tawarkan iPad Dengan Skrin Boleh Lipat Pada Tahun Hadapan

Peranti boleh-lipat kini diminati ramai kerana ia lebih fleksibel untuk kegunaan seharian. Salah satu syarikat terkemuka yang dijangka bakal menawarkannya adalah Apple.

Menurut penganalisa Ming-Chi Kuo, iPad boleh-lipat bakal ditawarkan seawal tahun hadapan. iPad boleh-lipat ini dikatakan sudah dalam pembangunan dan menjadi fokus utama sejak tahun lalu lagi.

(3/3)Anjie Technology will be the new beneficiary of the all-new design foldable iPad. There may be no new iPad releases in the next 9-12 months as the iPad mini refresh is more likely to begin mass production in 1Q24.

— 郭明錤 (Ming-Chi Kuo) (@mingchikuo) January 30, 2023

Kuo menambah iPad boleh-lipat ini akan hadir dengan tongkat yang diperbuat daripada bahan gentian karbon yang dikeluarkan oleh firma Anjie Technology yang berpengkalan di China. Dengan penawaran iPad alaf baru ini, Apple berharap dapat meningkatkan jualan tablet mereka.

Dikatakan tiada penawaran iPad baharu dalam tempoh sembilan ke 12 bulan kelak memandangkan iPad Mini baharu akan mula dihasilkan secara besar-besaran pada suku pertama tahun 2024.

Apple sendiri melihat potensi pasaran peranti boleh-lipat kian meningkat pada saban tahun. Malah, para pengguna juga mahukan sesuatu kelainan pada penawaran barisan produk Apple dalam beberapa tahun ini.


Apple Dijangka Umum Model Terbaru MacBook Pro Seawal Pagi Esok

Apple dilaporkan bakal membuat kejutan dengan pelancaran produk baharu pada bulan Januari tahun ini. Ramai peminat Apple yang tidak sabar untuk mengetahui produk yang bakal dilancarkan pada kali ini.

Peniris terkenal, Jon Pron kini menjangkakan Apple akan membuat pengumuman produk pertama untuk tahun 2023 menerusi siaran akhbar di Apple Newsroom seawal pagi esok. Sebelum ini, Apple pernah sahaja mengumumkan barisan produk baharu menerusi newsroom seperti iPad 10th gen, iPad Pro M2 dan Apple TV 4K.

The new MacBook Pros are imminent (Apple does have an announcement tomorrow – with press briefings later this week and embargoes lifting next Monday). The new Macs arriving early this year first reported here in October https://t.co/P34OdoMRgZ https://t.co/9JlQ0ueBO1

— Mark Gurman (@markgurman) January 16, 2023

Antara beberapa produk yang berkemungkinan diperkenalkan menerusi pengumuman ini adalah MacBook Pro dan Mac Mini. Spekulasi lain juga mengatakan MacBook Pro ini bakal ditawarkan dengan pilihan skrin 14-inci dan 16-inci bersama cip Apple M2. Namun, masih tiada butiran lanjut yang didedahkan pada ketika ini.

Dalam pada itu, Mark Gurman selaku individu yang berkredibiliti dalam perihal Apple juga menyokong kenyataan tersebut. Tambah beliau lagi, MacBook Pro baharu yang akan diumumkan awal pagi esok.

Sama-sama kita nantikan pengenalan produk baharu yang dijangka bakal berlaku pada pagi esok. Para peminat Apple pasti tidak sabar mahu mengetahui produk baharu apakah yang diperkenalkan.


Apple Dikenakan Tindakan Undang-Undang Lagi

Jika sebelum ini Apple Inc. berdepan dengan masalah mengenai kerosakan pada MacBook dan iPhone 7 ke atas kali ini pada Apple Watch pula. Kes ini dikatakan berlaku akibat kerosakan dalam proses rekaan jam pada siri 1,2 dan 3.

Pengguna melaporkan bateri jam tersebut mengembang apabila digunakan dan menyebabkan skrin tercabut dari rangkanya. Pengguna dikenakan dengan caj yang agak tinggi untuk membaiki semula jam.

Tuntutan mahkamah yang pertama mengenai kes ini dikeluarkan oleh Kenneth Sciacca dari Colorado yang membeli Apple Watch Series 2 pada hujung tahun 2016. Beliau mendakwa sekitar Mac 2018, skrin jam miliknya tertanggal dari rangka berkenaan sejurus selepas pengecas dicabut daripada jam tersebut.

Adakah pemilik Apple Watch di Malaysia juga mengalami masalah yang sama?


Apple Dilaporkan Berminat Untuk Dapatkan Shazam Dengan Harga RM1.63 Bilion

Menyebut tentang Shazam mungkin ramai yang sudah cukup kenal. Mula diperkenalkan sebagai aplikasi pengesanan lagu, Shazam berjaya menarik hati ramai pengguna Android dan iOS sejak sekian lama. Berdasarkan laporan terbaru daripada Recode, Apple dilaporkan berminat untuk mendapatkan Shazam dengan harga $400 juta (~RM1.63 bilion).

Gabungan Apple dan Shazam ini juga dijangkakan bakal memberi kelebihan buat Apple memandangkan Apple sedang dalam usaha untuk memantapkan Apple Music. Tidak hanya membantu melalui platform muzik, Shazam augmented reality atau AR antara yang membuatkan Apple berminat untuk mendapatkan syarikat ini.

Penyertaan teknologi ini juga sekaligus bakal memberi peluang buat Apple bersaing bersama Google yang telah hadir dengan aplikasi Google Lens.

Setakat ini dilaporkan Shazam sudah berjaya mencapai 1 bilion muat turun daripada pengguna sejak mula diperkenalkan. Dari segi pendapatan, Shazam berjaya memperoleh $54 juta pada tahun 2016. Gabungan bersama Apple nampaknya bukan lagi masalah buat Shazam untuk terus mencipta keuntungan pada tahun-tahun berikutnya.

Melihat kepada kerjasma yang bakal berlaku diantara Apple dan Shazam, kami jangkakan kerjasama ini merupakan pilihan yang tepat buat kedua-dua syarikat dalam usaha menarik lebih ramai pengguna dan menjana keuntungan dengan lebih banyak.


Apple Dilaporkan Menggunakan Cip Snapdragon Pada iPhone 12

Sekiranya anda mengikuti perkembangan teknologi telefon pintar, pastinya anda cukup tahu dengan model Snapdragon keluaran Qualcomm yang kerap digunakan sebagai processor pada kebanyakan telefon pintar Android.

Dalam pada itu, siapa sangka Apple juga turut menggunakan Snapdragon pada siri iPhone 12 yang dilancarkan pada tahun ini namun bukan pada processor sebaliknya pada modem.

Berdasarkan laporan yang dikeluarkan GSMArena, Apple dan Qualcomm telah mengumumkan kerjasama dimana Apple bakal menggunakan modem 5G keluaran Qualcomm buat iPhone sehingga 2023 terdiri daripada modem Qualcomm X60, X65 dan X70.

Untuk pengetahuan, kerjasama yang dibuat ini membolehkan Apple menyertakan modem 5G yang pantas bermula pada model Snapdragon X55 yang tersedia pada siri iPhone 12. Penggunaan modem baharu keluaran Qualcomm ini secara tidak langsung membolehkan iPhone menawarkan kepantasan internet yang lebih baik menerusi rangkaian 5G.

Dilaporkan Malaysia antara negara termurah untuk mendapatkan Apple iPhone 12. Klik pautan di bawah untuk maklumat lanjut.

Malaysia Antara Negara Termurah Untuk Dapatkan Apple iPhone 12

Tonton ‘Ketahanan’ iPhone 12 Apabila Dilepaskan Pada Ketinggian 10 Kaki


12 Perkara Yang Kita Boleh Belajar Daripada Budaya Jepun

Seperti yang diketahui ramai, Jepun ialah sebuah negara yang dipenuhi dengan warga yang penuh adab tatatertib. Kecantikan budaya melahirkan pembentukan diri yang cantik. Beberapa perkara yang kita boleh belajar daripada negara Jepun:

1. Murid-murid Jepun mencuci sekolah mereka setiap hari selama 15 minit bersama guru mereka, dan membentuk generasi Jepun yang bersederhana dan menjaga kebersihan.

2. Warga Jepun yang membawa anjing berjalan-jalan mesti membawa beg plastik untuk membawa pulang najis anjing mereka. Kesungguhan menjaga kebersihan adalah sebahagian daripada etika bangsa Jepun.

3. Pekerja kebersihan di Jepun dipanggil “Jurutera Kesihatan” dan boleh meminta gaji sehingga USD 5000 ke USD 8000 sebulan dan mereka harus menghadapi ujian bertulis dan ujian lisan sebagai temuduga.

4. Jepun tidak mempunyai sumber semula jadi, dan mereka terdedah kepada ratusan gempa bumi setahun tetapi itu tidak menghalang negara ini daripada menjadi antara ekonomi terbesar di dunia.

5. Hiroshima kembali berkembang pesat menjadi pusat ekonomi hanya dalam masa 10 tahun selepas peristiwa kejatuhan bom atom.

6. Penggunaan telefon bimbit dilarang dalam keretapi dan restoran.

7. Pelajar sekolah rendah tahun pertama sehingga tahun keenam perlu belajar etika berurusan dengan orang lain.

8. Walaupun negara Jepun merupakan salah satu negara terkaya di dunia tetapi mereka tidak mempunyai pembantu rumah. Ibu bapa bertanggungjawab dalam pengurusan rumah dan kanak-kanak.

9. Tiada peperiksaan untuk pelajar sekolah rendah tahun pertama sehingga tahun ketiga, kerana matlamat pendidikan mereka adalah untuk menanamkan konsep dan pembentukan peribadi, bukan hanya peperiksaan dan indoktrinasi.

10. Purata kelewatan kereta api di Jepun ialah 7 saat setahun! Mereka amat menghargai nilai masa, sangat menepati masa sehingga ke tahap minit dan saat.

11. Anak-anak Jepun membersihkan gigi mereka selepas makan di sekolah; Mereka menjaga kesihatan dari usia muda.

12. Pelajar diberi masa setengah jam untuk menghabiskan makanan supaya penghadaman berjalan lancar. Apabila ditanya mengenai situasi ini, mereka berkata: Pelajar-pelajar ini adalah masa depan Jepun.

BACA: Cerita Menarik Tentang Orang Muslim Di Jepun

BACA Lagi: Inilah Keretapi Laju Jepun ‘Maglev Bullet Train’. Kepantasannya Bakal Merubah Industri Pengangkutan

LIKE dan FOLLOW Vocket di Facebook serta Instagram


Apple Dilaporkan Sedang Membangunkan iPad Dengan Skrin Sebesar 16-Inci

Apple pada hari ini sedia menawarkan tabletnya iaitu iPad dengan skrin paling besar dengan ukuran 12.9-inci. Dengan skrin sebesar ini, para pengguna boleh membuat pelbagai tugasan seperti grafik atau suntingan yang bertaraf profesional.

Berdasarkan laporan The Information, Apple dilaporkan sedang membangunkan iPad dengan skrin bersaiz sebesar 16-inci. Malah, sekiranya berjalan lancar perancangan ini, Apple bersedia memperkenalkan model iPad 16-inci pada suku ke-empat tahun 2023 kelak.

Dengan skrin bersaiz 16.9-inci ini bersama penawaran iPadOS dapat memberikan pelbagai kemudahan dalam multi-tasking yang lebih baik. Pengguna boleh memanfaatkan skrin tersebut dalam membuat tugasan kreatif  seperti lakaran, suntingan video dan banyak lagi.

Penawaran ini juga selari dengan model MacBook Pro 16-inci yang sedia ada di  mana menjadi pilihan para profesional di luar sana. Untuk mengetahui maklumat lanjut, sama-sama kita nantikan makluman daripada Apple sendiri berkenaan iPad 16-inci ini pada masa kelak.


Apple Dilaporkan Tidak Berminat Untuk Mengembalikan Touch ID Pada iPhone

Touch ID merupakan salah satu ciri akses yang diminati oleh sebahagian pengguna iPhone. Ciri ini dilihat jauh lebih pantas untuk mengakses sesuatu berbanding menggunakan Face ID lebih-lebih lagi sewaktu pandemik lalu.

Walaupun sebelum ini sudah kedengaran ura-ura Apple sedang menguji mengembalikan semula sistem Touch ID pada iPhone kelak. Menurut laporan terkini Bloomberg, Mark Gurman mengatakan Apple tidak merancang untuk mengembalikan Touch ID dalam masa terdekat.

Sistem Touch ID di bawah skrin dan pada butang kuasa telah diuji tetapi pada ketika ini yang mana hanya menggunakan Face ID pada iPhone seterusnya. Perkara ini pasti mengecewakan mereka yang lebih menggemari sistem Touch ID. Imbasan cap jari sudah terbukti lebih praktikal dan pantas di dalam senario seharian.

Setakat ini, hanya model iPhone SE yang masih menawarkan sistem Touch ID buat peminatnya. Namun, perkara ini mungkin berubah pada masa kelak kerana Apple mungkin akan menggunakan rekaan badan iPhone XR untuk generasi ke-empat model SE akan datang.


Apple Diminta Selesaikan Cukai Sebanyak RM2.32 Bilion Kepada Perancis

Sebagai syarikat multiinasional, Apple sering diaudit oleh pihak berkuasa fiskal diseluruh dunia dan baru-baru ini pentadbiran percukaian Perancis telah menyempurnakan audit dimana ianya akan diterbitkan dalam akaun publik mereka.

Terkini, Apple dan Perancis juga telah bersetuju dengan perjanjian mereka yang akan membayar jumlah baki cukai terdahulu yang tidak didedahkan kepada Perancis yang dianggarkan sekitar $571 juta (RM2.32 bilion).

Selain Apple, pihak Perancis bersama beberapa negara Eropah yang lain turut berusaha mencuba untuk menuntut syarikat-syarikat teknologi tinggi seperti Google, Facebook, Amazon dan Microsoft untuk cukai yang lebih tinggi.

Hal ini kerana syarikat yang berpusat di Eropah telah membayar lebih daripada 20 peratus dalam pembayaran cukai tersebut sementara syarikat-syarikat teknologi besar ini membayar kurang daripada hampir separuh dari 20 peratus tersebut.

Dalam perjanjian yang dimeterai oleh kedua-dua pihak ini, Apple akan membayar kepada pihak Perancis cukai yang berbaki sebelum ini sebanyak $571 juta untuk memenuhi syarat perjanjian yang dipersujui mereka sebelum ini.


Ini Sebabnya Apple iPhone Tidak Dihasilkan Di Amerika Syarikat

Nampaknya pilihan Apple untuk memasang di China bukanlah disebabkan kos tenaga buruh semata-mata. Pelbagai kos lagi turut menjadi punca termasuk kos barangan dan duti import. Tonton video ini untuk mengetahui dengan penuh mengapa Shenzhen dan Zhengzhou menjadi pilihan Apple untuk memastikan Apple iPhone tidak dijual dengan harga yang lebih tinggi.


Apple ‘Disable’ Dan Jejaki iPhone Yang Dirompak Ketika Demonstrasi George Floyd

Umum mengetahui akan demonstrasi yang berlaku di Amerika Syarikat berikutan kemarahan rakyat Amerika Syarikat di atas kematian George Floyd ketika dalam tahanan polis.

Malah, terdapat banyak kedai-kedai besar telah dirompak ketika demonstrasi dan butik Apple turut menjadi mangsa. Disebabkan produk Apple telah dirompak oleh golongan oportunis, kini produk yang dirompak terutama sekali iPhone telah dinyahaktif oleh pihak Apple.

The entire apple store in DC has been looted. There’s nothing left. It took 7 minutes before a single cop showed up. pic.twitter.com/SijiCTcNjD

Untuk pengetahuan anda, mereka yang mengambil produk Apple terutama sekali iPhone tidak lagi boleh menggunakan iPhone mereka kerana telah dikunci dan lokasi mereka telah dijejaki serta dihantar kepada pihak berkuasa.

Bukan sahaja tidak boleh menggunakan telefon pintar tersebut tetapi mereka juga tidak boleh matikan ia dan perlu tunggu sehingga telefon pintar kehabisan bateri dengan sendiri. Malah, untuk reset semula telefon juga tidak boleh.

Apparently all Apple devices that were looted in America has been disabled by Apple and are all currently being tracked, people can’t switch it off, the battery has to die on its own. The location of each individual device has been sent to local authorities.

— Kylle André (@KylleDumlao) June 2, 2020

Nah son I swear to god I’d be heated 😭😭😭 pic.twitter.com/RoFxHV1lLm

— josh (apex male) (@onlyfanobtainer) May 31, 2020

Pastinya isu ini menjadi perhatian ramai orang di seluruh dunia. Hal ini juga menunjukkan bahawa produk keluaran Apple memiliki tahap keselamatan yang tinggi dan berbaloi dengan harga anda bayar.

Sementara itu, baca artikel berkaitan dengan isu yang sedang hangat ini pada pautan di bawah ini.

Tidak Sampai Seminit RM368,000 Lesap, Butik Louis Vuitton Dirompak Semasa Demo George Floyd

Rakyat Malaysia Turun Padang, Bantu Bersihkan Kota Minneapolis Selepas Protes George Floyd

Apa Yang Anda Boleh Jangkakan Pada iPhone 13 Yang Bakal Dilancarkan Pada Tahun Hadapan


Apple Disaman Akibat Papan Kekunci Yang Tidak Berfungsi Dengan Baik

Peminat tegar produk Apple Inc. pastinya peka dengan isu yang terpalit pada syarikat ini. Bulan lepas, Apple terpaksa menggantikan bateri pada MacBook Pro yang mengalami masalah. Kini sekali lagi Apple mengalami masalah akibat papan kekunci yang tidak berfungsi.

Kepada anda yang mempunyai MacBook yang dibeli pada tahun 2015 ke atas dan MacBook Pro yang dibeli pada tahun 2016 ke atas dan mengalami masalah papan kekunci yang tidak berfungsi dengan baik pada keyboard “Butterfly”, anda mungkin boleh menyertai kumpulan pemilik dua produk ini yang sedang menuntut saman atau ganti rugi.

Papan kekunci ‘Butterfly’ ialah papan kekunci yang lebih nipis daripada model yang sebelumnya bertujuan untuk mengurangkan berat kedua-dua produk tersebut. Menurut laporan dalam tuntutan tersebut, jika terdapat partikel kecil atau habuk sekalipun mampu membuat keyboard tersebut tidak berfungsi dengan baik.

Oleh kerana panel papan kekunci tersebut tidak boleh ditanggalkan, satu-satu cara yang dapat menyelesaikan masalah ini ialah untuk menggantikan keseluruh set papan kekunci tersebut dan kos untuk menggantikannya agak mahal.

Mungkinkah kualiti produk Apple udah semakin merosot? Diharapkan dengan pembukaan kampus Apple yang kedua nanti masalah begini mungkin boleh dikurangkan.


Apple Disaman RM48.72 Juta Di Itali Berikutan Dakwaan iPhone ‘Waterproof’

Jika beberapa minggu lalu Apple disaman berikutan masalah melibatkan bateri iPhone sekitar tahun 2017, minggu ini syarikat ini sekali lagi disaman di Itali kerana mengelirukan pengguna berkaitan sokongan kalis air pada iPhone.

Difahamkan saman yang dibuat oleh pihak berkuasa Itali adalah berikutan dakwaan Apple iPhone yang hadir dengan ciri kalis air untuk kedalaman antara 1 meter ke 4 meter sehingga 30 minit itu hanyalah diuji dibawah keadaan makmal dan menggunakan air tulen sahaja.

Dalam erti kata lain, apa yang dijanjikan Apple nampaknya tidak selari dengan penggunaan dunia sebenar. Selain itu, pihak berkuasa Itali turut mengatakan Apple juga gagal menawarkan jaminan dan gantian buat iPhone yang mengalami kerosakan disebabkan air.

Sehubungan dengan itu, pihak berkuasa Itali telah memilih untuk menyaman Apple sebanyak €10 juta (~RM48.72 juta) berikutan dakwaan yang dikatakan palsu daripada Apple ini.

Tular sebelum ini kos untuk menghasilkan iPhone 12 cuma serendah RM1,652 sahaja. Turut dikongsikan, iPhone SE dan 6s dijangka tidak lagi menyokong Apple iOS 15.

Kos Untuk Hasilkan iPhone 12 Pro Cuma Serendah RM1,652 Sahaja

Apple iOS 15 Mungkin Tidak Lagi Menyokong iPhone SE Dan 6s


Apple Disaman Setelah Mengaku Memperlahankan Prestasi iPhone Terdahulu

Situasi menjadi lebih sukar buat Apple setelah syarikat teknologi ini mengakui sengaja memperlahankan model Apple iPhone terdahulu bermula dengan iPhone 7.

Meskipun usaha yang diimplemen Apple bertujuan untuk memanjangkan hayat bateri iPhone serta mengelakkan daripada iPhone auto shutdown, keputusan ini nampaknya menerima reaksi yang berbeza daripada para pengguna.

So it's true Apple intentionally slow down old iPhones. Proof: My iPhone 6 was bought 3years ago and recently got really slow. APP 'CPU DasherX' shows iPhone CPU is under clocked running at 600MHz. After a iPhone battery replacement. CPU speed resumed to factory setting 1400MHz. pic.twitter.com/pML3y0Jkp2

— Sam_Si (@sam_siruomu) December 20, 2017

Tidak kurang juga yang mengatakan Apple secara halus memaksa untuk mendapatkan iPhone terbaru bagi mendapatkan prestasi yang terbaik

Terbaru, seorang pengguna dari Amerika Syarikat telah menfailkan saman kepada syarikat Apple setelah mendapati prestasi iPhone 7 dikurangkan. Setakat ini nilai saman yang difailkan masih lagi menjadi misteri walaubagaimanapun ramai yang menjangkakan jumlahnya pasti agak tinggi.

Bagaimana pula dengan anda? Adakah anda seorang yang selesa dengan ketahanan bateri dengan prestasi yang perlahan atau sebaliknya. Kongsikan pendapat anda di ruangan komen dibawah.


Setelah 5 Tahun, Apple Akhirnya Bukan Lagi Pilihan Utama Rakyat China

Jika disebutkan tentang penjualan smartphone tertinggi di China, Apple iPhone merupakan ‘raja’ untuk 5 tahun terakhir. Ya, jenama ini merupakan pilihan rakyat China meskipun terpalit dengan isu pencurian paten serta harganya yang dijual sedikit mahal di negara tersebut.

Berdasarkan laporan yang dikeluarkan pada tahun ini, dikatakan Apple mempunyai pencabar terbaru dan jenama tersebut merupakan Oppo. Berita ini turut mengejutkan kami memandangkan Xiaomi, Samsung dan Huawei lebih mendapat tempat dihati pengguna seluruh dunia selain daripada Apple namun tidak di China.

Dikatakan Oppo R9 merupakan model yang berjaya ‘mencipta sejarah’ buat Oppo. Hadir dengan skrin 5.5-inci Full HD serta pengguna processor MTK6755 Helio P10 dan RAM 4GB antara yang membuatkan Rakyat China beralih kepada model ini.

Penggunaan VOOC iaitu pengecasan pantas dimana Oppo R9 dapat dicas penuh kurang daripada satu jam antara daya penarik yang ada pada model ini. Tidak dilupakan juga harga penjualan yang separuh daripada harga Apple iPhone sedikit sebanyak berjaya membuatkan model ini laris dijual.

Ternyata misi Oppo untuk membuat pemasaran secara berterusan serta mengeluarkan smartphone sesuai dengan citarasa pengguna berjaya membuatkan Rakyat China beralih arah kepada jenama negara mereka ini.

Melihat kepada laporan penjualan iPhone 7 yang setakat ini gagal mengikut apa yang dirancangkan, mungkin Apple perlu merancanakan satu pelan baru.

Kami harap Apple iPhone dapat hadir dengan pembaharuan yang banyak dari segi luaran dan dalaman setelah hadir dengan rekabentuk yang sama untuk 3 model terakhir.

Baca lagi: Apple iPhone 6 Bakal Dihentikan Jualan Di China Dan Ini Adalah Sebabnya


Apple Haramkan Aplikasi Melibatkan ‘Vape’ Pada App Store

Sejak akhir-akhir ini, dapat dilihat semakin banyak laporan kesihatan dipaparkan bagi menunjukkan keburukan tabiat vape di kalangan masyarakat. Di Amerika Syarikat, dilaporkan sebanyak 42 kes kematian telah dicatatkan melibatkan rokok elektronik atau vape.

Masalah peningkatan angka kematian ini secara tidak langsung turut mendorong beberapa syarikat untuk tidak mempromosinya termasuk Apple yang telah membuang sebanyak 181 aplikasi melibatkan vape di App Store.

Langkah yang dibuat ini secara tidak langsung menunjukkan Apple tidak menyokong dengan tabiat tidak sihat ini serta mahu mengelakkan orang ramai daripada terjebak.

Difahamkan masalah kronik melibat rokok elektronik ini berlaku disebabkan campuran melibatkan THC. Walau bagaimanapun Apple memilih untuk membuang segala aplikasi melibatkan vape. Setakat ini tiada laporan daripada pihak Google untuk membuang aplikasi melibatkan vape pada Google Play Store.

Pada minggu lalu, NCIG selaku jenama yang popular di kalangan pengguna vape memilih untuk menutup pasaran di Malaya bagi menumpukan pasaran di Eropah dan UK.

NCIG Tutup Operasi Di Malaysia, Tumpu Pasaran Eropah Dan UK

Vape Dan Shisha Bernikotin Termasuk Dalam Peraturan Larangan Merokok


12 Ciri Individu Yang Boleh Berhijrah Dan Cuba Nasib Di Luar Negara

September 2013 di mana pertama kali aku menjejak kaki ke Eropah. Trip selama 14 hari itu mengubah hidup pandangan aku terhadap kehidupan 180 darjah.

Disember 2014 aku sudah bertapak di Glasgow. Selebihnya ia adalah sejarah.
Kenapa jadi begitu, sebab aku balik dari melihat Eropah dengan pandangan berbeza.

Aku tengok negara aku yang berbeza. Ia mengubah aku sebagai individu.
Susah aku nak perincikan pandangan aku tu. Cuma aku boleh kongsikan beberapa ciri berbeza aku dahulu dan sekarang.

Kalau memang suka travel, melancong, melawat tempat dan bercuti, itu adalah salah satu ciri-ciri penting mengapa perlu cuba kerja di luar negara.

Apabila bekerja di luar negara, ia seperti menyelam sambil minum air. Kerja dapat gaji, dapat pula peluang berjalan ke luar negara. Orang panggil Paid Holiday.

Satu lagi ciri yang best bekerja di luar negara ni, kita berpeluang berpindah-pindah tempat kerja. Hari ini di Melbourne, tahun depan di Perth dan seterusnya.

Tidak membosankan bila berada di tempat baru. Semakin hari semakin jauh kita melangkah.

Masa aku pergi ke Amsterdam buat pertama kali, aku jakun! Tiada kesesakan teruk seperti di Kuala Lumpur, budaya orang disana menggunakan basikal sebagai pengangkutan utama. Awesome.

Memang di Malaysia tidak sesuai kalau tidak ketiak berpeluh dan melekit. Tapi budaya seperti itu buat aku jatuh cinta.

Bila aku di Glasgow, kebanyakan orang putih mempunyai ciri peramah yang dibuat majoriti dengan menyebut Hello, Hi, Thank You, Cheers.

Ada yang lebih peramah akhiran ayat dia ada perkataan seperti “Thank you, dear”, “That’s fine, love”.

Walaupun nampak macam skrip dalam drama, tapi serius segar lebih-lebih lagi melihat anak sekecil umur 4 tahun menyebut perkataan seperti itu.

Ada satu perkara yang aku suka tengok, bila dalam bas, train atau trem semua orang gemar membaca. Semua tunduk membaca sesuatu walau suratkhabar tabloid. Budaya membaca dan cintakan ilmu itu sangat terserlah.

Bagi yang suka makan, ini adalah masa untuk mencuba bentuk makanan tempatan. Hari-hari nasi lemak, roti canai dan teh tarik sangat mainstream.

Cuba yang lain sikit. Seperti di Thailand, cara masakannya memang sedap dan secocok dengan selera. Tapi di Cambodia, cengkerik goreng pula dijual di atas dulang. Aku tak sanggup makan eksotik seperti itu.

Tapi aku cukup suka ikan salmon yang dimasak grill. Salmon di Malaysia mahal. Di Eropah, secara purata ikan ibarat ikan kembung di Malaysia. Sekitar beberapa pound di UK.

Begitu juga dengan makanan yang mahal di Malaysia, boleh diperolehi dengan mudah dan murah.

Tapi aku sendiri sebenarnya pernah masuk hospital sebab makanan di Indonesia. Penangan siput sedut beli tepi jalan, cirit birit muntah-muntah.

Seminggu juga aku terlantar di wad, masuk air dalam badan. Muka menjadi biru-biru, sejak tu aku sangat memilih makanan baru. Perut semakin menipis.

Ciri #4 : Terlebih Suka Tengok Kemajuan Negara Lain

Aku kagum bila di German, sistem pengangkutan awamnya sangat cekap dan menepati masa.

Masuk ke pengangkutan awamnya seperti tram tiada palang. Beli tiket, masuk terus ke tram. Tidak perlu susah beratur seperti touch and go atau ada palang besi yang mahu tiket yang sah.

Ini bukan sahaja train, bas ala Intrakota pun menepati masa juga. Aku hormat di sini kereta boleh dipandu laju tanpa sebarang had di Autobahn, pun begitu jumlah kecelakaan atau kemalangan sangat rendah.

Yang paling aku suka tengok adalah mentaliti rakyatnya. Walau pun pengangkutan awam tiada inspektor yang mahu check secara teliti, kebanyakan orang yang menaikinya akan memiliki tiket. Tiada siapa yang paksa.

Pemandu kereta itu juga tahu, kalau kereta tidak sehebat mana, tidak perlu dipandu begitu laju. Mentaliti kelas pertama!

Setiap pekerjaan dipandang sebagai penting dalam menggerakkan sebuah negara. Tidak kira apa jenis pekerjaan. Tanpa tukang sapu, persekitaran akan kotor, tanpa pemandu bas, maka pengangkutan awam tidak efisien.

Bukan sahaja doktor atau engineer sahaja yang penting, tetapi sekecil pekerjaan itu dipandang hormat kerana ia benar-benar menyumbang kepada kesejahteraan masyarakat.

Tiada istilah pekerjaan kelas kedua atau kelas bawahan. Pemetik buat, tukang kimpal, pemeriksa tiket. Sebut sahaja, semua itu penting. Itu satu pekerjaan mulia.

Di sekolah, ada sesi dimana ibu bapa dipanggil untuk berkongsi dengan pelajar tentang pekerjaan masing-masing. Kalau bapa dia seorang kerani, maka bapanya akan datang depan kelas dan bercerita tentang pekerjaannya.

Dan kanak-kanak akan menghormati pekerjaan tersebut. Diakhirnya kanak-kanak akan mengucapkan terima kasih kepada kerani tersebut kerana membuat kerja yang terpuji. Indah bukan bila pekerjaan itu tidak membezakan status manusia?

Aku penat untuk hormati orang kerana pekerjaan. Aku mahu hormati orang sebab kebaikan yang di buat beri bermanfaat kepada orang lain. Salut!

Selama berapa tahun sudah kita duduk di Malaysia, kita hanya kenal negara luar itu di atas peta sahaja yang diajar cikgu Geografi. Paling jauh, kita akan cuba tengok Singapura, Indonesia atau Thailand.

Cuba tengok peta betul-betul. Cuba kira ada berapa banyak negara di dunia. Kalau dihitung dengan masa, dapatkah kita melawati semua? Sangat luas.

Amerika tu sahaja mempunyai 50 negeri, lebih kurang 50 negara dalam Eropah. Australia tu sangat besar, sehingga menjadi benua sendiri. Aku sendiri geleng kepala, pada usia aku nak menjejak 4 siri ni, baru 3 negara ASEAN aku jejaki!

Ciri #7 : Biar Miskin Duit, Asal Kaya Pengalaman

Seperti duit, pengalaman juga mesti dicari. Belanjakan sedikit duit yang kita cari untuk cari pengalaman. Kumpul duit, pergilah mengembara. Berjimat belanja, supaya dapat mencari pengalaman yang baru.

Rasai sendiri macam mana salji itu. Bagaimana kita memandang fenomena itu memang luar biasa. Jakun sangat bila tengok salji. Merasai sendiri tengok ia jatuh dari langit.

Tetapi ketahui juga bahawa rakyat yang hidup di negara bersalji ni sebenarnya menyebabkan banyak masalah. Pakai baju berlapis-lapis, cermin kereta beku, kena bersihkan laluan. Sehinggakan menimbulkan gangguan aktiviti seharian.

Mungkin adalah masa untuk kita melihat dunia yang luas itu sedalamnya. Bukan yang seronoknya sahaja.

Baca: Adakah Orang Korea Gembira Tinggal Di Negara Mereka? Ini Jawapannya

Ciri #8 : Tidak Kisah Lakukan Apa Sahaja

Di Scotland sebagai contoh, selepas 16 tahun semua boleh meninggalkan sekolah tanpa menyambung pengajian ke peringkat tinggi. Semua boleh buat kerja apa yang dia suka. Kerja impian masing-masing.

Sebab disini peluang kerja sama rata. Yang pandai di sekolah ada tempatnya, yang tidak suka belajar di sekolah juga ada tempatnya.

Siapa suka muzik, pergilah ke sekolah muzik. Siapa suka main bola, sepaklah bola tu sampai jadi pemain profesional. Mungkin kerana itu mereka hebat ketika masih di usia muda.

Bebas untuk menentukan kehidupan masing-masing. Standard gaji di UK sebagai contoh lebih kurang £7.20 sejam sekitar RM40 sejam. Itu baru kerja kuli biasa.

Kerja 3D (Difficult, Danger, Dirty) pun mereka akan sanggup buat sebab dibayar dengan bayaran setimpal.

Memang ajal maut di tangan Tuhan. Tapi selagi kita masih hidup, sebenarnya masa kita untuk hidup semakin pendek.

Di negara Eropah, pelajarnya digalakkan untuk keluar mengembara dengan pelbagai cara. Pertukaran pelajar atau menjadi sukarelawan.

Pergi keluar dan lihatlah dunia sana. Pelajari sesuatu dari sesuatu tempat dan bawa pulang pengalaman itu.

Ketika cuti musim panas (summer) ramai mereka ini akan aktif terlibat dengan aktiviti kemasyarakatan dan kemanusiaan. Bantu kemiskinan, mengajar anak Afrika membaca, membuat rumah untuk kawasan lepas perang, menghantar makanan di tempat kebuluran.

Mereka akan membantu walaupun terpaksa menganggu kos pengangkutan sendiri. Bagi mereka tertanam rasa untuk memberi dan membantu.

Kalau bukan kita mengubah, tiada apa yang akan berubah. Hidup itu terlalu pendek untuk tidak memberi apa-apa kebaikan kepada dunia.

Selama ini kita mungkin sudah terasa kita cukup baik. Tetapi bila kita ke luar negara lebih lagi ke negara Eropah yang berbadan besar, terasa kemetot sangat kita sebenarnya dari segi fizikal.

Dari segi mentalnya, baru kita tahu betapa jauhnya tamadun kita berbanding dengan tamadun mereka yang beratus tahun.

Di sini, mereka dibesarkan dengan keadaan berjiwa besar. Otak mereka dicuci supaya kejarlah apa yang dimahu bersungguh-sungguh. Kerana itu mungkin gaya bercakap mereka memang konfiden, walau pun belum tentu betul.

Mereka tidak dihalang untuk bercakap, dan tidak dihentam bila mengkritik. ‘Agree to disagree’ jadi perbincangan mereka bebas menyuarakan apa-apa walau tidak semua perkara itu betul.

Teringat aku kat sekolah atau masa kuliah dulu. Bila kelas sudah hampir tamat, cikgu akan bertanya jika ada soalan. Semua tiada soalan! Sebab nanti kena kecam dengan kawan-kawan atau menyebabkan kelas berakhir lewat.

Ada yang tak betul dengan sistem pemikiran kita. Berat.

Ciri #11 : Bila Terasa Pencapaian Itu Kurang Bermakna

Orang yang berada di zon selesa mungkin tidak mahu lagi berubah. Dia mahu kekal dalam zon itu. Tetapi zon selesa itu sebenarnya pembunuh. Ia menjadikan kita tidak berubah atau semakin baik.

Cuba tengok mengapa Ratu Skuash negara Nichole David, berlatih diluar negara? Mengapa Azizul raja basikal pecut berlama-lama di Australia berlatih? Mengapa semua atlit mahu ke mencari peluang beraksi di luar?

Untuk keluar dari zon selesa, kita kena ubah setting kehidupan yang berbeza. Kita kena masuk liga yang berlainan, dan mencari cabaran yang baru.

Kita mahu pendedahan supaya kita menjadi orang yang lebih baik dengan kemahiran baru. Kita perlukan keadaan dimana kita diasak untuk bekerja dan berusaha bersungguh-sungguh.

Kita tidak mahu lagi terasa diri sebagai jaguh kampung. Kalau tidak berjaya di luar negara sekali pun, sekurang-kurangnya kita tidak pernah menyesal yang kita pernah mencuba.

Ciri #12 : Bila Sudah Rasa ‘Terbakar’ Bila Pergi Bekerja

Mula tengok website cari peluang kerja di luar negara. Walau menjadi pemetik buah atau housekeeper je. Asalkan dapat lari dari neraka di pejabat dengan boss macam singa. L

ebih lagi dengar 1.5 juta sahabat baru akan datang bekerja di Malaysia. Macam tak semangat je dengan suasana kerja di Malaysia.

Ini petanda paling kritikal. Pack your back. Sila berangkat sekarang!

Catatan Kembara,
Anak Malaysia Yang Belum Mahu Pulang
Tapi Rindu Roti Canai & Teh Tarik

Baca lagi: 18 Sebab Kenapa Migrasi Ke Australia Bukanlah Pilihan Terbaik


Apple Bakal Buka Ibu Pejabat Kedua Di North Carolina

Apple Inc. dikhabarkan bakal membuka ibu pejabat kedua di Raleigh, North Carolina yang mungkin akan digunakan sebagai pusat teknikal dan khidmat pelanggan. Rekaan ibu pejabat ini begitu futuristik dan digambarkan seperti bentuk kapal angkasa.

Khabar ini mula diperkatakan sejak Januari yang lepas namun belum ada kenyataan rasmi lagi mengenai tahun atau tarikh tepat operasi di ibu pejabat tersebut bermula.

Dikatakan juga lokasi pembinaan ini terletak di Raleigh-Durham-Chapel Hill Triangle. Jika benar, Apple Inc. bakal menyertai komuniti yang sama dengan syarikat-syarikat teknologi yang lain seperti IBM,Cisco, BASF dan Pfizer yang turut bertapak di situ.


Apple iMac Pro Sedia Untuk Ditempah Dengan Penawaran Harga Sehingga RM61,816.80

Setelah hampir 4 tahun Apple tidak melakukan perubahan besar-besaran pada siri komputer keluaran mereka, Apple pada pertengahan tahun ini telah mengumumkan Apple iMac Pro.

Melalui model ini, Apple memfokuskan kepada mereka yang mahukan spesifikasi yang terbaik untuk kerja-kerja berat seperti editing dan rendering.

Sekali pandang, Apple iMac Pro mungkin tampil dengan rekabentuk yang hampir sama dengan Apple iMac 5K. Dalam pada itu, disebalik kemasan space grey, Apple iMac Pro berjaya menawarkan spesifikasi terbaik yang sudah lama diidamkan pengguna OSX.

Harga permulaan buat Apple iMac Pro adalah RM 20,999.00. Jika spesifikasi yang ditawarkan tidak cukup untuk menampung penggunaan anda, anda boleh dapatkan Apple iMac Pro dengan spesifikasi yang lebih baik dengan yang ditawarkan sehingga RM61,816.80. Anda boleh klik di sini untuk membeli dan memilih spesifikasi yang sesuai dengan penggunaan anda.

Harga yang agak mengejutkan ramai meskipun spesifikasi yang ditawarkan antara yang terbaik anda boleh dapatkan ketika ini. Buat pengguna yang jarang menggunakan aplikasi melibatkan editing, mendapatkan Apple iMac sudah cukup memadai pada pendapat kami.


Apple Inc Bakal Mengeluarkan Kereta

Bermula dengan sekadar ura-ura nampaknya Apple Inc dikatakan bakal mula mengambil serius dalam penghasilan kenderaan sendiri yang bakal dinamakan sebagai iCar.

Melalui kereta keluaran Apple ini, model ini bakal menawarkan teknologi futuristik buat para pengguna. Setakat ini, teknologi melibatkan AR, pandu sendiri dan Apple Car antara yang disertakan.

Selain itu, Apple dijangka bakal menyertakan sistem pemanduan yang futuristik baik dari segi perkakasan mahupun perkhidmatan bersesuaian dengan konsep syarikat teknologi ini.

Setakat ini usaha Apple untuk mengeluarkan kereta masih lagi dalam peringkat awal dimana model ini kemungkinan besar bakal dilancarkan sekitar tahun 2023. Agak menarik untuk menyaksikan adakah jenama ini masih mampu menjadi fenomena apabila dilancar kelak.


Apple iOS 12 Boleh Mula Dimuat Turun Buat iPhone Dan iPad

Setelah lama dinanti oleh pengguna Apple iPhone dan iPad, akhirnya versi rasmi iOS 12 telahpun dilancarkan. iOS 12 ini sekaligus merupakan versi terbaru daripada Apple serta turut membawa beberapa perubahan terbaru buat para pengguna.

Melalui versi terbaru ini, Apple menjanjikan kelancaran penggunaan buat semua pengguna iPhone dan iPad. Selain itu, beberapa fungsi lain melibatkan AR, Memoji serta screen time antara yang turut disertakan.

Versi terbaru ini berpeluang dimuat turun buat semua pengguna iPhone yang menggunakan model 5s dan keatas. Buat anda yang berminat untuk menjadi yang terawal untuk memuat turun, anda bolek klik pada setting, general dan software update.

Harus diketahui versi terawal iOS ini kemungkinan mengandungi beberapa bug sebelum dikemaskini oleh Apple. Selamat mencuba!

Saksikan Guns ‘N Roses Beraksi Di ‘Not In This Lifetime Tour Live In Malaysia‘

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group.


Apple iOS 13 Bakal Ditawarkan Buat Pengguna Bermula 20 September Ini

Semalam telah berlangsungnya aturcara Apple yang melihatkan syarikat ini telah memperkenalkan beberapa produk terbaru menampilkan iPhone, iPad dan Apple Watch. Aturcara ini juga sangat sinonim dengan pemberitahuan tarikh pengeluaran iOS terbaru yang sering dinantikan pengguna Apple.

Menerusi pengumuman yang dibuat sebelum ini, Apple iOS 13 menjanjikan pengalaman prestasi pembukaan aplikasi dengan dua kali lebih pantas. Lebih menarik, saiz aplikasi di App Store juga bakal turut dikecilkan sebanyak 50%. Bagi pengguna iPhone generasi yang baru, membuka FaceID juga bakal ditingkatkan sebanyak 30% lebih pantas.

Antara pengumuman yang membuatkan orang ramai teruja sudah tentunya sokongan mod gelap yang sudah lama diidamkan ramai pengguna Apple. Melalui sokongan ini Apple akan mengintegrasikan beberapa aplikasi dengan paparan bewarna hitam sekaligus mengurangkan penggunaan bateri.

Apple iOS 13 bakal menyokong iPhone SE, 6s, 6s Plus, 7, 7 Plus, 8, 8 Plus, X, XR, XS dan XS Max. Dalam erti kata lain buat pengguna iPhone 6 dan kebawah, anda tidak lagi mendapat kemaskini terbaru ini. iOS 13 bakal ditawarkan secara rasmi buat semua pengguna bermula 20 September ini manakala iOS 13.1 bakal ditawarkan pada 30 September ini.

Berminat untuk mengetahui lebih lanjut mengenai syarikat Apple? Klik pautan dibawah untuk membacanya.

Pereka Ikonik Produk Apple, John Ive Umum Letak Jawatan

Apple Cadang Pindah Pengeluaran Produknya Ke Malaysia

Komputer Pertama Apple Berjaya Dibida Dengan Harga RM2.09 Juta


Apple iOS 13 Dijangka Hadir Dengan ‘Dark Mode’

Sokongan mod gelap atau dark mode sudah menjadi keperluan buat para pengguna pada masa kini. Disamping untuk menjimatkan bateri, penawaran antaramuka dengan warna gelap secara tidak langsung bakal membuatkan mata tidak menjadi cepat letih.

Setelah lama dinanti oleh para pengguna, akhirnya fungsi ini dilaporkan bakal disertakan pada iOS 13. Untuk pengetahuan, fungsi dark mode telahpun ditawarkan pada versi iOS sedia ada namun tidak sepenuhnya menerusi beberapa aplikasi utama.

Selain itu, penawaran fungsi dark mode ini bakal turut ditawarkan buat pengguna iPad. Apple juga dikatakan bakal menawarkan beberapa gesture terbaru buat pengguna iOS.

Apple iOS 13 dijangka bakal diperkenalkan pada WWDC yang bakal berlangsung tidak lama lagi. Sama-sama kita nantikan apakah lagi kejutan yang bakal dibawakan Apple sempena versi terbaru iOS.


Apple iOS 13 Diperkenalkan Dengan Sokongan Mod Gelap Dan Prestasi Yang Lebih Pantas

Setahun berlalu dan nampaknya versi terbaru iOS telahpun diumumkan Apple pada hari ini. Melalui kemaskini terbaru ini, Apple melalui iOS 13 sekali lagi ingin menawarkan sistem operasi yang pantas dan cekap serta mesra pengguna.

Berdasarkan pengumuman, Apple iOS 13 menjanjikan pengalaman prestasi pembukaan aplikasi dengan dua kali lebih pantas. Lebih menarik, saiz aplikasi di App Store juga bakal turut dikecilkan sebanyak 50%. Bagi pengguna iPhone generasi yang baru, membuka FaceID juga bakal ditingkatkan sebanyak 30% lebih pantas.

Antara pengumuman terbaru yang membuatkan orang ramai teruja sudah tentunya sokongan mod gelap yang sudah lama diidamkan ramai pengguna Apple. Melalui sokongan ini Apple akan mengintegrasikan beberapa aplikasi dengan paparan bewarna hitam sekaligus mengurangkan penggunaan bateri.

Apple iOS 13 bakal menyokong iPhone SE, 6s, 6s Plus, 7, 7 Plus, 8, 8 Plus, X, XR, XS dan XS Max. Dalam erti kata lain buat pengguna iPhone 6 dan kebawah, anda tidak lagi mendapat kemaskini terbaru ini. iOS 13 bakal ditawarkan secara rasmi buat semua pengguna bermula September ini manakala anda ingin menjadi pengguna beta boleh memuat turun seawal hari ini.